הוועדה המשותפת לוועדת החוקה, חוק ומשפט, לוועדת הפנים והגנת הסביבה ולוועדת המדע והטכנולוגיה בהתאם לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגרי מידע, התש"ע-2009, כנסת 20, פרוטוקול מספר 1, 2015-06-24 16:00

צחי הנגבי: שלום לכולם.

צחי הנגבי: אני רוצה להודות לכם שהגעתם בהתראה, אפשר לומר אפילו קצרצרה ולא קצרה, מכל הרשויות שעוסקות בנושא הביומטרי.

צחי הנגבי: הישיבה הזאת תנוהל במקביל ובשותפות של שני יושבי ראש, כי אנחנו במוסד שהוא ייחודי לכנסת – ועדה שנקראת הוועדה ליישומים ביומטריים מתוקף החוק, שבתוכה יש ועדה משותפת, גם כן מתוקף אותו חוק.

צחי הנגבי: ויש לנו, למעשה, את חבר הכנסת ניסן סלומינסקי כיושב ראש הוועדה המשותפת ואותי כיושב ראש הוועדה ליישומים ביומטריים.

צחי הנגבי: ויש פה חברי ועדה שהם הגיעו משני הערוצים האלה.

צחי הנגבי: יש לנו, בוועדה המשותפת, בראשות היושב ראש, חבר הכנסת ניסן סלומינסקי, תשעה חברים – אני לא יודע אם כל התשעה כאן.

צחי הנגבי: ככל הידוע לי, בשעתו מונו שמונה.

צחי הנגבי: אני אפילו לא יודע אם התשיעי מונה.

צחי הנגבי: כן, חברת הכנסת תמר זנדברג, את התשיעית.

צחי הנגבי: אז יש תשעה חברים.

צחי הנגבי: והוועדה ליישומים ביומטריים מונה את כל חברי ועדת חוקה, חוק ומשפט של הכנסת; את יושב ראש הוועדה המשותפת, שהוא גם יושב ראש ועדת חוקה, חוק ומשפט.

צחי הנגבי: אז למעשה הוא מקוזז עם עצמו; אותי כיושב ראש ועדת החוץ והביטחון, שעל פי החוק עומד בראש הוועדה ליישומים ביומטריים; ואת כל חברי ועדת המשנה למודיעין, שירותים חשאיים ושבויים ונעדרים של ועדת החוץ והביטחון, שהם שישה חברים שחלק מהם כאן.

צחי הנגבי: עכשיו, כמה דברים לגבי הנוהל: אנחנו כרגע בתקופה שהמליאה עדיין מתכנסת, ולכן נדרש אישור יושב ראש הכנסת, וקיבלתי את אישור יושב ראש הכנסת לפתוח בישיבה.

צחי הנגבי: מיד לאחר שמסתיימים תהליכי החקיקה בכנסת, והם יסתיימו, אבל עדיין לא הסתיימו, ישיבת הכנסת.

צחי הנגבי: ויש עוד דיון שמתנהל - - -

תמר זנדברג: אדוני היושב ראש, עוד מעט תהיה הצבעה על - - -

צחי הנגבי: על זה אני מדבר.

צחי הנגבי: אז ברגעים אלה אמור להתנהל במליאה הדיון בנושא בקשת שני חברי כנסת לכונן ועדת חקירה פרלמנטרית בעניין מסוים, ולצורך כך אנחנו נעשה אחד משני הדברים.

צחי הנגבי: פה אני פונה לחברי הכנסת.

צחי הנגבי: ברגע שנקבל הודעה מהמליאה שאנחנו מתקרבים להצבעה אפשר לעשות אחד משני הדברים: אם אנחנו בהרכב כוחות זהה פחות או יותר – לא פחות או יותר אלא קואליציה ואופוזיציה, לא נוכל - - -

תמר זנדברג: אני מבקשת לעלות להצביע.

תמר זנדברג: חשוב לנו להשתתף בהצבעה - - -

צחי הנגבי: סליחה, חברת הכנסת תמר זנדברג, יש לנו ניסיון מוועדות קודמות.

צחי הנגבי: ואת לא ברשות דיבור.

תמר זנדברג: סליחה.

צחי הנגבי: אני אסיים, את תוכלי לבקש כל מה שתרצי.

צחי הנגבי: אנחנו נבחר, ברגע שזה יקרה, באחת משתי האפשרויות הבאות: אנחנו ממילא לא נצביע.

צחי הנגבי: אני מדבר על הדקות שבהן נצטרך להפסיק את הישיבה כדי שחברי הכנסת יוכלו להצביע או שנישאר כאן, חברי הכנסת, ונהיה מקוזזים אחד עם השני.

צחי הנגבי: ואת, חברת הכנסת תמר זנדברג, אם את תרצי ללכת להצביע, זה בסדר.

צחי הנגבי: אז, קודם כל, תוכלי.

צחי הנגבי: וכל האחרים יקבלו את אותה ההחלטה – אם להישאר או לא להישאר.

צחי הנגבי: וזה תלוי בהיקף הקיזוזים האפשריים שיהיו פה.

צחי הנגבי: הזמנו אורחים נכבדים ואנחנו רוצים שהם יהיו איתנו.

צחי הנגבי: בכל מקרה, גם אם נלך להצבעה זו הצבעה קצרה ונחזור.

צחי הנגבי: אני רוצה להגיד לכם שוב עוד מילה על הפרוצדורה: מונחת בפנינו, למעשה, בקשה של שר הפנים לאישור של צו שהתכלית שלו זה להאריך בתשעה חודשים את הפיילוט שהתבצע ושמסתיים ב-29 ליוני, ביום שני הבא, שנתיים מרגע שהוא החל, וזאת, פחות או יותר, הבקשה שלו, ועליה, בסופו של דבר, נצטרך להצביע בשתי מסגרות נפרדות.

צחי הנגבי: אנחנו נהיה באותו החדר, אבל היושב ראש, חבר הכנסת ניסן סלומינסקי, ינהל את ההצבעה של הוועדה שלו, אני אנהל אחרי זה את ההצבעה של הוועדה שלי, ובסוף תהיינה החלטות של שתי הוועדות לכאן או לכאן.

צחי הנגבי: זה לא מסיים את - - - בצו.

צחי הנגבי: בסופו של דבר, הצו הזה יצטרך להגיע להחלטה במליאת הכנסת, וזה יקרה, אני מניח, ביום שני הבא.

צחי הנגבי: אז הנוהל שאני מציע ליושב ראש, חבר הכנסת ניסן סלומינסקי, ידידי, זה שהיושב ראש, חבר הכנסת ניסן סלומינסקי, יאמר את שלו - - -

תמר זנדברג: מה יקרה בין יום ראשון שפג - - -?

<דורית ואג: יום שני בלילה.

צחי הנגבי: ביום שני זה פג.

ניסן סלומינסקי: יום שני בלילה.

צחי הנגבי: 24:00 בלילה.

תמר זנדברג: ביום שני הוא פג?

ניסן סלומינסקי: בלילה.

ניסן סלומינסקי: כן.

צחי הנגבי: לכן ביום שני אנחנו צריכים להשלים את התהליך במליאה, לכאן או לכאן.

צחי הנגבי: היושב ראש, חבר הכנסת ניסן סלומינסקי, יאמר את דברו.

צחי הנגבי: לאחר מכן אני אבקש מהיועצת המשפטית, נירה לאמעי רכלבסקי, לומר כמה מילים בהקשר המשפטי, להכניס אותנו לתוך המסגרת של הדיון ומה שקרה בהקשר המשפטי בכנסת הקודמת עם כינון הפיילוט, החוק שעבר וכולי, ואז אנחנו נשמע את נציגי משרד הפנים, מר אמנון בן עמי וכל מי שירצה להתייחס, ואז חברי הכנסת.

צחי הנגבי: אדוני היושב-ראש, חבר הכנסת ניסן סלומינסקי, בבקשה.

ניסן סלומינסקי: אוקי.

ניסן סלומינסקי: ערב טוב.

ניסן סלומינסקי: אני חושב שקודם כל צריך להבהיר שהישיבה הזאת לא חסויה.

<נירה לאמעי רכלבסקי: כן.

ניסן סלומינסקי: נכון?

ניסן סלומינסקי: לפי סעיפים וכולי וכולי.

ניסן סלומינסקי: אז אני קופץ על הסעיפים, אבל בדקנו שהישיבה לא חסויה ולכן אפשר לעשות אותה במסגרת הזו.

ניסן סלומינסקי: דבר שני: הבעיה היא לא תעודות הזהות הביומטריות אלא המאגר, והוא באמת יוצר קושי לא פשוט, ולכן נדרשה בדיקה, אפשר להגיד, של שלושה גופים: של רשות האוכלוסין וההגירה והרשות לניהול המאגר הביומטרי מצד אחד, שהגישה דו"ח; מצד שני, ועדה מייעצת.

ניסן סלומינסקי: זה הממונה על היישומים הביומטריים, שהגישה דו"ח.

ניסן סלומינסקי: ושוב, אני אומר פה בצער: הדו"ח הזה, שלהם, הגיע אלינו אתמול בלילה.

ניסן סלומינסקי: 120 עמודים.

ניסן סלומינסקי: לא יודע מה התכוונו אותם אלה שהגישו.

ניסן סלומינסקי: אני חושב שהדו"ח הזה היה כבר מוכן ב-28 במאי.

ניסן סלומינסקי: אולי לפני כן.

ניסן סלומינסקי: לא יודע.

ניסן סלומינסקי: בכל אופן, מה הם התכוונו?

ניסן סלומינסקי: שמאתמול בלילה לעכשיו נספיק לעבור על זה?

ניסן סלומינסקי: אז באמת אני אומר שזה לא מכובד.

ניסן סלומינסקי: אז זה הדו"ח השני.

ניסן סלומינסקי: והדו"ח השלישי זה דו"ח מבקר המדינה, שלצערי, למרות שרצינו מאוד שהם יהיו פה כדי לתת לנו.

ניסן סלומינסקי: זהו.

ניסן סלומינסקי: מסיבות של ועדת ביקורת המדינה וכולי הם החליטו לא להשתתף בישיבה.

ניסן סלומינסקי: לצערי אני אומר.

ניסן סלומינסקי: מה שכן, שלושת הדו"חות, כל אחד מצביע לכיוון אחר.

ניסן סלומינסקי: דו"ח אחד אומר בגדול: גמרנו את העבודה, הכול פלאי פלאים, נפלא, גן עדן.

ניסן סלומינסקי: אני אומר בלשון ציורית.

ניסן סלומינסקי: דו"ח שני לא אופטימי כל כך, והוא ממליץ שהמאגר יהיה מאגר חלקי רק.

ניסן סלומינסקי: והמבקר מראה על הרבה מאוד כשלים.

ניסן סלומינסקי: אז באמת, אם זה היה רק זה, אז יכול להיות שהיינו צריכים להגיד: רבותיי, העסק לא טוב, אין לנו ביטחון, יכול להיות שהמאגר הזה ייפרץ בקלות.

ניסן סלומינסקי: בואו נרד מכל הסיפור הזה.

ניסן סלומינסקי: אבל מאחר ונכנס שר חדש, שבא ואומר: תנו לי את הצ'אנס.

ניסן סלומינסקי: אני רוצה ללמוד את הכול, אני רוצה לנסות לתקן, אני רוצה לשפר ולהביא לכם, איך אומרים, אולי הצעה אחרת או מבנה חדש שכן יכול, אולי, לתת לנו הרבה יותר ביטחון ויראה לנו על הרבה יותר תועלות שיש למאגר, אז אני חושב שאנחנו כן צריכים להיענות לבקשתו של השר ולתת לו את זה, ובתנאי שבאמת במהלך התקופה שיוחלט לתת לו תיעשה עבודה ולא שיהיה מצב שהרשות לניהול המאגר הביומטרי אומרת: רבותיי, מבחינתי עשיתי את הכול, אין צורך, בואו נחכה.

ניסן סלומינסקי: אתם רוצים חצי שנה?

ניסן סלומינסקי: אתם רוצים תשעה חודשים?

ניסן סלומינסקי: בואו נחכה את זה, נחזור אליכם בדיוק עם אותם נתונים, עם אותם דברים.

ניסן סלומינסקי: לא זו המטרה.

ניסן סלומינסקי: כי אם זו המטרה אז חבל על הזמן.

ניסן סלומינסקי: אני אומר: המטרה היא - - -

אורי מקלב: - - - לבדוק, את מה שנעשה כבר.

אורי מקלב: אז למה צריך?

אורי מקלב: - - - אתה הולך לבדוק את מה שייעשה?

אורי מקלב: - - -

ניסן סלומינסקי: לא, גם מה שנעשה.

ניסן סלומינסקי: לדוגמה: אין - - -

אורי מקלב: בסדר.

אורי מקלב: אז למה צריך יותר מזה?

ניסן סלומינסקי: לא - - -

אורי מקלב: ניתן עוד חצי שנה - - -

ניסן סלומינסקי: אמרתי לו שבתנאי שיעשו בדיקות.

ניסן סלומינסקי: זה מה שאמרתי.

<קריאות: - - -

<קריאה: - - - מאוד-מאוד - - -

אורי מקלב: - - - להאריך?

אורי מקלב: בשביל מה צריך להאריך?

יואב בן צור: עוצרים את הכניסה למאגר.

אורי מקלב: - - - את מה - - -

ניסן סלומינסקי: אמרתי.

ניסן סלומינסקי: זה מה שאמרנו.

ניסן סלומינסקי: רק אמרתי, מאחר ורשות לניהול המאגר הביומטרי אמרה: אנחנו גמרנו את העבודה.

ניסן סלומינסקי: כאילו מבחינתנו אין מה לבדוק עוד פעם.

ניסן סלומינסקי: די.

ניסן סלומינסקי: עשינו.

ניסן סלומינסקי: אני אומר: אם זו המטרה אז אין טעם להאריך בכלל.

ניסן סלומינסקי: ודאי שזו לא המטרה.

ניסן סלומינסקי: המטרה היא שתיעשה בדיקה, יביאו נתונים שעד היום, אני אומר שזה באמת מדהים – עד היום, על הטיעון המרכזי, איך אומרים, של הזיופים או כל הדברים האלו, התעודות, שבגלל זה צריכים מאגר – אין נתונים.

ניסן סלומינסקי: אם יש או אין.

ניסן סלומינסקי: הנתון היחיד שיש לי מראה שכמעט ואין בכלל נתונים.

ניסן סלומינסקי: בכלל, אין בכלל זיופים.

ניסן סלומינסקי: לכן, אני אומר: כל זה צריך להיעשות באופן הרבה-הרבה יותר עמוק, הרבה יותר רציני, כי זה נושא מאוד.

ניסן סלומינסקי: כי אם פה נפשל, איך אומרים?

ניסן סלומינסקי: הנזקים יכולים להיות אדירים.

ניסן סלומינסקי: לכן אני חושב שצריכים כן לתת לשר את ההזדמנות לעשות את הבדיקות, להביא לנו, בעוד תקופה שנחליט עליה, עסק מסודר יותר, שנהיה הרבה יותר רגועים, ועם זה נוכל להתקדם ולהחליט על זה – כן או לא.

צחי הנגבי: רק משהו לגבי הדיון: ההרכב הוא משמעותי, ולכל אחד יש את המטענים שלו שנוגעים לעובדה שהוא מצדד או שהוא מסתייג מהחוק.

צחי הנגבי: אני רק רוצה להבין: מסגרת הדיון לא קשורה בכלל, כרגע, לשום דבר שנוגע לתכנים.

צחי הנגבי: הישיבה הזאת נועדה להחליט אם מאריכים או לא מאריכים את הפיילוט.

צחי הנגבי: אני מניח שמי שמתנגד לחוק לא רוצה שיימשך הפיילוט ומי שבעד החוק רוצה שיימשך הפיילוט, אבל צריך לנסות להתמקד באמירה הספציפית של השר, שהוא אומר: רבותיי, אני חדש בתפקידי, אני חודש בתפקיד, הנושאים הם מורכבים מכדי שאני יכול לקבל החלטה באופן שטחי.

צחי הנגבי: מחויב שיהיה דיון ציבורי משמעותי, שזה עוד לא קרה בגלל תקופת הבחירות.

צחי הנגבי: אותו דו"ח שהוגש על ידי הרשות לניהול המאגר הביומטרי "נבלע" בהקשר של הבחירות, ובכלל לא הגיע לאף ועדה כי לא הייתה ועדה: לא ועדה משותפת ולא הוועדה ליישומים ביומטריים.

צחי הנגבי: אנחנו מתכנסים פה רק בהקשר המאוד מאוד צר של בקשת השר.

צחי הנגבי: לאחר מכן יש תשעה חודשים, בהנחה שזה יאושר, של פיילוט.

צחי הנגבי: ואומר היושב-ראש, חבר הכנסת ניסן סלומינסקי, ואני מזדהה עם האמירה שלו: זה לא אפשרי שכשיתחיל הדיון המהותי הוא ידון במה שהיה בשנתיים שקרו, שזה צריך לדון גם בזה, אבל לא בתשעת החודשים, שעכשיו הולכים לעשות פיילוט נוסף.

צחי הנגבי: שזה ברור שזה יהיה, בסופו של דבר, דיון בשנתיים ותשעה חודשים כשיצטרכו לקבל החלטה.

חיים ילין: לא, לא.

חיים ילין: אפשר?

צחי הנגבי: שנייה.

צחי הנגבי: אחרת, מה עשינו?

צחי הנגבי: עשינו שנתיים פיילוט.

צחי הנגבי: יש מסקנות לכאן או לכאן.

צחי הנגבי: יש תשעה חודשים שיכולים להיות מאוד מוצלחים, אבל אסור להציג את ההצלחה.

צחי הנגבי: או יכולים להיות מאוד כושלים אבל אסור להבהיר את הכשלים?

צחי הנגבי: זה לא הגיוני, אבל זה לא, ממילא לא רלוונטי עכשיו.

צחי הנגבי: זה בעוד שנתיים ותשעה חודשים תחליט הכנסת איך היא מתמודדת עם זה.

צחי הנגבי: אז אם חברי הכנסת רוצים כרגע, אז בבקשה, לפי הסדר: חברת הכנסת תמר זנדברג, חבר הכנסת דוד אמסלם, חבר הכנסת חיים ילין וחבר הכנסת יואב בן צור.

תמר זנדברג: טוב, תודה, רבותיי יושבי הראש, שני יושבי הראש.

תמר זנדברג: אני רוצה, קודם כל, לציין שאנחנו נמצאים רגע מאוד קריטי לשאלה הזו על המאגר הביומטרי.

תמר זנדברג: כמו שציינתם, המאגר הזה, כבר הוחלט עליו, הכנסת החליטה עליו.

תמר זנדברג: שר הפנים דאז רצה לחייב אותו, להפוך אותו לסטטוטורי כבר לפני שנתיים, ובעקבות מאבק ציבורי ופרלמנטרי שהתנהל כאן, בכנסת, ומציבור האזרחים והארגונים שיושבים כאן, החליטו לסגת אחורה לכיוון פיילוט במטרה בדיוק לבחון את מה שעומד לפנינו, עכשיו, כרגע.

תמר זנדברג: והשאלה הייתה, בעצם אולי שתי שאלות, אחת מרכזית ואחת משנית.

תמר זנדברג: המרכזית הייתה: האם צריך מאגר ביומטרי לאור הסכנות ופוטנציאל הנזק שעלול להיות בלתי הפיך למידע ולפרטיות?

תמר זנדברג: כלומר, לפעמים יש נזק כזה גדול שרק הפוטנציאל שלו בסיכון, אפילו מאוד-מאוד קטן, נניח שהוא קטן, בכלל שולל את כל הנחיצות של המאגר, ובמיוחד כשעל הפרק עומדות גם חלופות אחרות, הרבה-הרבה פחות פוגעניות, הרבה-הרבה פחות סופניות.

תמר זנדברג: וחלק מהמטרה של תקופת הפיילוט היה לבחון אותן.

תמר זנדברג: לבחון את אותן חלופות אל מול החלופה האחרת של הפיילוט, שהיא מאוד קשה, היא מאוד פוגענית, היא מאוד אגרסיבית, והתועלת שלה, זה תמיד שאלה של פגיעה מול תועלת.

תמר זנדברג: עכשיו אנחנו שנתיים אחרי.

תמר זנדברג: במהלך השנתיים האלה גם היו בחירות והייתה תקופה ארוכה שהוועדה הזאת, שאני חברה בה, הוועדה ליישומים ביומטריים, לא התכנסה.

<נירה לאמעי רכלבסקי: לא.

<נירה לאמעי רכלבסקי: את חברה בוועדה המשותפת - - -

תמר זנדברג: הוועדה המשותפת, סליחה.

תמר זנדברג: הוועדה המשותפת.

צחי הנגבי: ועדת היישומים הביומטריים לא הוקמה מעולם עד לפני כמה ימים.

תמר זנדברג: כן.

תמר זנדברג: בדיוק.

תמר זנדברג: אוקיי.

תמר זנדברג: זה בדיוק מה שרציתי להגיד.

תמר זנדברג: הוועדה שאני חברה בה לפחות התכנסה מספר פעמים, קיבלה מידע חלקי, עשתה כמיטב יכולתה, ואז נמנע ממנה לעשות כן בגלל הבחירות, למרות הטענות שלנו שכן צריך להמשיך לעשות את זה כי הפיילוט עומד להסתיים.

תמר זנדברג: הוועדה השנייה מעולם לא הוקמה.

תמר זנדברג: אנחנו ניסינו חזור ובקש לעמוד, קודם כל, על השאלה הזו – על שאלת הנחיצות.

תמר זנדברג: והשאלה השנייה זו שאלה של האם אפשר לנהל את הדבר הזה - - -

צחי הנגבי: עוד לא התחלנו בדיון.

צחי הנגבי: רק אם יש לך לסדר הדיון.

צחי הנגבי: כי עכשיו אנחנו לא נכנסים - - - כי עוד לא שמענו את - - -

תמר זנדברג: שנייה.

תמר זנדברג: אני - - -

צחי הנגבי: לא, לא שנייה.

צחי הנגבי: את יכולה לדבר אם יש לך הצעה לסדר הדיון.

צחי הנגבי: זה כרגע.

תמר זנדברג: אז רגע.

תמר זנדברג: אבל המבוא הזה - - -

צחי הנגבי: לא.

ניסן סלומינסקי: קודם כל צריכים לשמוע, להציג לנו - - -

צחי הנגבי: אנחנו הזמנו אנשים להציג לפנינו, וזה מצחיק שאנחנו נביע את עמדתנו לפני ששמענו אותם.

תמר זנדברג: רגע, רגע, רגע, זאת הצעה - - -

צחי הנגבי: אז תסכמי את עמדתך לסדר היום.

תמר זנדברג: אוקיי.

תמר זנדברג: בסדר.

תמר זנדברג: מאה אחוז.

תמר זנדברג: זה חשוב, אני אגיד למה: מכיוון ששתי הוועדות האלה – האחת שלא הוקמה והאחת שהוקמה, וככה, עשתה את תפקידה באופן מאוד-מאוד צולע בגלל כל מיני סיבות שבטח תיכף יעלו כאן בדיון.

תמר זנדברג: עכשיו אנחנו מגיעים לרגע קריטי.

תמר זנדברג: למה?

תמר זנדברג: כי אנחנו לא נמצאים לפני שנה, שעוד לא ברור מה קורה והפיילוט הוא חשוב.

צחי הנגבי: ולכן מה את מציעה לסדר הדיון, חברת הכנסת תמר זנדברג?

תמר זנדברג: רגע.

תמר זנדברג: רגע.

צחי הנגבי: לא רגע.

צחי הנגבי: סליחה.

צחי הנגבי: אני לא אתן לך.

צחי הנגבי: אני מצטער.

צחי הנגבי: יש לך הצעה, את לא חייבת.

צחי הנגבי: יהיה לך עוד המון לדבר על התכנים.

צחי הנגבי: יש לך משהו ספציפי לסדר הדיון?

תמר זנדברג: כן.

תמר זנדברג: יש לי.

צחי הנגבי: מה ההצעה שלך?

תמר זנדברג: אבל אני מנסה לומר אותו.

תמר זנדברג: אני אומרת: עומדת בפנינו כרגע שאלה: האם להאריך את הפיילוט או לא.

תמר זנדברג: לאור מה שידוע לנו – שעוד מעט אנחנו נפתח את הדיון עליו וניכנס לגופו של עניין – אבל לאור מה שידוע לנו, נדמה לי שאנחנו צריכים כרגע ללכת להליך חקיקה חדש, לבטל את הדבר הזה, לבטל את הפיילוט, לתת לו לפקוע, לא להאריך את התשעה חודשים הנוספים האלה.

תמר זנדברג: הכנסת רוצה?

תמר זנדברג: הממשלה רוצה?

תמר זנדברג: שתשכנע אותנו שצריך בכלל ללכת להליך הזה.

תמר זנדברג: תודה.

צחי הנגבי: תודה.

צחי הנגבי: אדוני.

דוד אמסלם: יש לי הערה ושאלה.

דוד אמסלם: קודם כל, הערה ראשונה: כששמים חומר שלוש דקות לפני הדיון אני לא מסוגל לקרוא אותו.

דוד אמסלם: אז אם מישהו רוצה להתייחס ברצינות.

דוד אמסלם: לא חשוב.

<דורית ואג: לא, השאלה על איזה חומר אנחנו מדברים?

דוד אמסלם: מה - - - עולה פה.

דוד אמסלם: לא יודע.

דוד אמסלם: אני באתי לוועדה - - -

<דורית ואג: לא, לא.

<דורית ואג: את זה קיבלו במייל.

<דורית ואג: פשוט קיבלתם אצבע עכשיו.

צחי הנגבי: זה לא לדיון הזה.

חיים ילין: נכון.

צחי הנגבי: זה לדיונים הבאים שיהיו בהמשך.

<קריאה: לא להיום.

<דורית ואג: זה כבר קיבלתם במייל.

דוד אמסלם: אני לא קיבלתי, אז לא חשוב.

דוד אמסלם: רק אם אפשר בשני משפטים: מה כולל המאגר?

צחי הנגבי: זה תגיד לנו תיכף - - -

ניסן סלומינסקי: עוד מעט יסבירו לנו את זה.

<נירה לאמעי רכלבסקי: אני מניחה שאולי הרשות.

<נירה לאמעי רכלבסקי: הרשות תציג מה יש - - -

דוד אמסלם: אוקיי.

יואב בן צור: טוב, כיוון שיש שתי רשויות שביקרו את הנושא הזה: גם מבקר המדינה וגם הוועדה המייעצת.

יואב בן צור: מה שאני רוצה להציע שאולי במסקנות שלהם, הם לא כל כך מסקנות מזהירות לנושא המאגר, מה שאני רוצה להציע שהפיילוט לפחות ייעשה לגבי המאגר הקיים ולא לגבי מאגר חדש שיירשם.

יואב בן צור: כי אם אנחנו יודעים שיש בעיה, לפי אותן רשויות שביקרו את זה, והבעיה היא שזה יכול לדלוף ויכול לגרום כל מיני נזקים.

יואב בן צור: אז בואו כרגע נעצור, נבדוק את המאגר הקיים.

יואב בן צור: לא נמשיך בפיילוט של צבירת מאגרים נוספים - - -

צחי הנגבי: תודה.

צחי הנגבי: חבר הכנסת חיים ילין.

חיים ילין: אני מודה שאני די מתחבר.

צחי הנגבי: רק שנבין, זה שיש ביקורת זה דבר שהוא שנוי במחלוקת.

צחי הנגבי: זה לא שהביקורת התקבלה.

צחי הנגבי: יש כאלה שחושבים שהדבר הוא טוב, ויש דו"ח שלם של הרשות לניהול המאגר הביומטרי שמסבירה מדוע הפיילוט מוצלח, ויש גישה הפוכה.

צחי הנגבי: ולכן ביקש השר זמן כדי להבין מי מהגרסאות האלה משקפת את המציאות, שהוא עוד לא נכנס לתוכה.

צחי הנגבי: בבקשה.

חיים ילין: זה לא פיילוט רפואי שאנחנו צריכים 20 שנה ועשר שנים.

חיים ילין: זה פיילוט שהוא טכני לחלוטין, ושנתיים זה מספיק.

חיים ילין: אבל השר ביקש תשעה חודשים.

חיים ילין: הוא ביקש תשעה חודשים בשביל ללמוד.

חיים ילין: אז אני חושב שצריך לתת לו את זה.

חיים ילין: אבל ללמוד זה אומר שמקפיאים בנקודה זו את כל המשך הפיילוט - - - הרי מדובר על כספת עם קוד סודי.

חיים ילין: הולכים לבדוק עכשיו את הקוד הסודי הזה.

חיים ילין: בסדר?

חיים ילין: אם זאת הכספת ולא שינו את הכספת אז למה צריך תשעה חודשים?

חיים ילין: אז שידונו, ילמדו.

חיים ילין: זהו.

חיים ילין: עכשיו, אם אומרים לי: אנחנו משנים את הכספת וגם את הקוד הסודי, ואנחנו מביאים מכשור חדש לחלוטין, אז יש הצדק לבוא ולהגיד: אוקיי, אז תקבלו עוד תשעה חודשים.

חיים ילין: זה כל הפואנטה.

חיים ילין: אין פה מעבר לזה.

חיים ילין: וזה לא משנה אם אנחנו מבינים מה יש בתוך הכספת או לא מבינים, ואם אנחנו יודעים איך פורצים אותה או לא פורצים אותה.

חיים ילין: זה פחות מעניין.

חיים ילין: ניהולית, מה שאמרתי זה מה שצריך להיות.

צחי הנגבי: חבר הכנסת חיים ילין, אני מאוד מצטער, אנחנו מצטיירים בעיני עצמנו כלא רציניים.

צחי הנגבי: חברי כנסת רצו להציע הצעות לסדר, כך אני הבנתי.

צחי הנגבי: כי לתכנים קשה לגבש דעה כשעוד לא שמענו אפילו על מה מתבססת התחושה.

חיים ילין: אני לא מדבר על תכנים.

צחי הנגבי: כל מה שאתה אמרת נוגע לתכנים: - -

חיים ילין: - - -

צחי הנגבי: - - "אני מבקש לעצור את הפיילוט", כשהבקשה היא להמשיך את הפיילוט.

חיים ילין: לא.

צחי הנגבי: נשמע מה הנימוקים לבקשה ואז תגבש עמדה.

חיים ילין: אבל מבקשים תשעה חודשים ארכה.

צחי הנגבי: כן, אבל אתה עוד לא יודע למה.

צחי הנגבי: עוד לא - - -

חיים ילין: אז למה אתה נותן לנו לדבר בכלל?

צחי הנגבי: זו הטעות שלי.

חיים ילין: שמע, אני לא הבנתי.

חיים ילין: למה אתה נותן?

צחי הנגבי: אני כרגע היכיתי על חטא.

חיים ילין: אז בסדר.

חיים ילין: אבל עכשיו תתחיל עם בעלי המקצוע ונוכל להתייחס.

אורי מקלב: - - - שני יושבי ראש.

אורי מקלב: היושב ראש הראשון ביקש להתייחס לעצם הרעיון, עכשיו, האם להמשיך או לא להמשיך, ואתה - - - רק הצעות - - -

ניסן סלומינסקי: לא.

ניסן סלומינסקי: לא, לא, לא.

צחי הנגבי: אוקיי.

צחי הנגבי: מה אתה רוצה עכשיו?

אורי מקלב: - - - ההתייחסות היא, ההתייחסות העקרונית, היא גם לא רלוונטית כרגע, אתה קודם כל רוצה לשמוע אותם, וגם - - -

צחי הנגבי: מאה אחוז.

ניסן סלומינסקי: כן.

אורי מקלב: אבל אני חושב שכן יש התייחסות כדי שהם ידעו על מה להתייחס.

אורי מקלב: בהצעה לסדר - - - אני אכלול את הכול.

אורי מקלב: אתה דיברת על כאלה שתומכים וכאלה ששוללים.

אורי מקלב: יש כאלה שהם עדיין לא תומכים ולא שוללים.

אורי מקלב: שבציר הזמן הזה הם היו צריכים לשמוע את המסקנות, את הנתונים, את הדו"חות, כדי להחליט איפה הם חושבים שצריך להמשיך כחוק קבוע או להפסיק אותו, את כל החוק הביומטרי, את כל הפעולות שנעשו עד היום.

אורי מקלב: אתה בא ואומר ובצדק, בא השר, אומר: אני, עדיין, אין לי את ההמלצה.

אורי מקלב: אין לי את ההמלצה שלי, מפני שאני לא למדתי את כל הדו"חות ועדיין לא יודע מה להמליץ בפני הכנסת, בפני הוועדה המשותפת.

אורי מקלב: אז השאלה עכשיו: מה עושים בזמן הזה?

אורי מקלב: עד שהוא לומד.

אורי מקלב: האם ממשיכים בפיילוט כדי לקיים משהו, כדי לא להרוס?

אורי מקלב: או שאנחנו אומרים: תשמע, אנחנו לא ממשיכים בפיילוט, רק משעים אותו, עד שהשר - - - השר אמור ללמוד רק במצב - - -.

אורי מקלב: אז אפשר להגיד שיש בעיה - - -

צחי הנגבי: אז בוא לא נחליט בשאלה שאתה שאלת.

צחי הנגבי: אתה חידדת את השאלה.

צחי הנגבי: בוא נעבור - - -

אורי מקלב: - - - אנחנו נפסיק עכשיו, אנחנו עושים נזק למערכת.

אורי מקלב: רוצים לשמוע את זה.

אורי מקלב: זה הכול.

צחי הנגבי: מאה אחוז.

צחי הנגבי: תודה.

צחי הנגבי: מר אמנון בן עמי, בבקשה.

<אמנון בן עמי: אדוני היושב ראש, חברי הכנסת.

צחי הנגבי: תציג את עצמך, לא כולם מכירים.

<אמנון בן עמי: אמנון בן עמי, מנכ"ל רשות האוכלוסין וההגירה.

<אמנון בן עמי: אנחנו יושבים פה, נציגי רשות האוכלוסין וההגירה ונציגי הרשות לניהול המאגר הביומטרי, שני הגופים כפופים לשר הפנים, כדי להציג את בקשתו להארכת הפיילוט במתכונת הקיימת לעוד תשעה חודשים נוספים.

<אמנון בן עמי: אמרת, אדוני היושב ראש, בפתיח של הדברים שלך: שר חדש.

<אמנון בן עמי: לוח הזמנים "נפל" במקרה על כנסת חדשה, על שרים חדשים.

<אמנון בן עמי: הנושא רגיש, הנושא מסובך, ואנחנו חושבים שבהחלט יהיה נכון לקחת את פרק הזמן הזה וללמוד, אבל להמשיך בפיילוט במתכונתו הקיימת.

<אמנון בן עמי: אני מנכ"ל רשות האוכלוסין וההגירה.

<אמנון בן עמי: אני אחראי על הנפקת התיעוד הביומטרי.

<אמנון בן עמי: לגבי זה אין מחלוקת עם אף אחד.

<אמנון בן עמי: יושב פה גם מר גון קמני, מנהל הרשות לניהול המאגר הביומטרי.

<אמנון בן עמי: ככל שיש שאלות לחברי הכנסת אנחנו נשמח לענות, כל אחד בקטע שלו.

צחי הנגבי: רק אני אחדד: שני מישורים שונים.

צחי הנגבי: אין התנגדות למעבר של אזרחי ישראל לתיעוד ביומטרי, שזה דרכון, מה שנקרא מסמך נסיעה, ותעודת זהות.

<אמנון בן עמי: דרכון ותעודת זהות.

<אמנון בן עמי: כן.

צחי הנגבי: ההתנגדות הציבורית, החששות, ההסתייגויות, כל מה שאנחנו מכירים, זה האם יש לשמור על הנתונים האלה במאגר – כן או לא.

צחי הנגבי: על זה הוויכוח הגדול ולעשות בו שימוש.

דוד אמסלם: כן, אבל מה כולל המאגר?

דוד אמסלם: אני מבקש.

דוד אמסלם: אני לא יודע כלום.

דוד אמסלם: אני פה חבר ועדה, אין לי מושג על מה מדובר.

דוד אמסלם: כמה משפטים.

צחי הנגבי: מאה אחוז.

צחי הנגבי: נבקש שיגיע, תחשבו שזה הזמן - - - להסביר את העניין.

צחי הנגבי: בבקשה.

<אמנון בן עמי: כבר מגיע הזמן.

ניסן סלומינסקי: מר אמנון בן עמי, תסבירו שני דברים: אל"ף, על המאגר הקיים, מה היה; בי"ת, למה יש חשיבות, אם אתם חושבים שיש חשיבות, שבתקופת החשיבה של השר ימשיך המאגר לגדול ולפעול, שהחוק ימשיך לפעול.

צחי הנגבי: סליחה, מר אמנון בן עמי.

צחי הנגבי: קיבלנו הוראה מגבוה, שזו אחת בשם עליזה בראשי.

צחי הנגבי: אני לא יודע אם אתם מכירים, אנחנו מכירים, ולא רוצים שהיא תנזוף בנו.

צחי הנגבי: אנחנו מיד חוזרים.

צחי הנגבי: הישיבה סגורה לעשר דקות.

ניסן סלומינסקי: רבותיי, אנחנו מחדשים את הישיבה.

ניסן סלומינסקי: מר אמנון בן עמי, בבקשה.

<אמנון בן עמי: כן, אני אמשיך בקצרה.

<אמנון בן עמי: אני מתייחס לדברים שנאמרו גם קודם, לגבי להפסיק את הפיילוט, אדוני היושב ראש.

<אמנון בן עמי: להפסיק את הפיילוט במתכונתו הנוכחית.

<אמנון בן עמי: דומני שמישהו קרא לזה: להקפיא.

<אמנון בן עמי: לא ניתן במתכונת של החוק הקיים להפסיק לקחת ביומטריה, ויסבירו את זה היועץ המשפטי של משרד הפנים, היועץ המשפטי של רשות האוכלוסין וההגירה, יסבירו שזה לא ניתן.

<אמנון בן עמי: לכן הבקשה שלנו היא, אני חוזר עליה: להאריך את הפיילוט במתכונתו הקיימת לתשעה חודשים נוספים.

<אמנון בן עמי: כמו שאמרו חברי הכנסת, יש דו"ח מבקר מדינה, הועלו שאלות, הועלו הסתייגויות, ובדיוק מהטעמים האלה רוצה שר הפנים להתעמק בכול ולקבל החלטה מושכלת.

<אמנון בן עמי: אני אבקש עכשיו ממר גון קמני, כמו שחבר הכנסת דוד אמסלם שאל קודם, רוצה להבין את המטריה.

<אמנון בן עמי: אז מר גון קמני, שהוא ראש הרשות לניהול המאגר הביומטרי יסביר לגבי המאגר הביומטרי.

<אמנון בן עמי: לאחר מכן, אדוני היושב ראש, היועץ המשפטי של משרד הפנים יציג את בקשת השר להארכה.

<גון קמני: אני גון קמני, ראש הרשות לניהול המאגר הביומטרי.

<גון קמני: כמו שמר אמנון בן עמי אמר, אני אציג בקצרה ואחרי זה נעבור לדבר על הצו שלשמו התכנסנו כאן, לשאלות שעלו.

<גון קמני: המאגר הביומטרי זה מאגר שהוקם כחלק אינטגרלי מפרויקט התיעוד הלאומי.

<גון קמני: הוא הוקם מתוך החלטה שנעשתה על עבודת מטה בזמנו – אפשר לפרט עליה בהמשך – אני אעשה את זה מאוד קצר: בשורה התחתונה אותה החלטה אמרה שצריך לחזק את התיעוד במדינת ישראל, למנוע זיוף תיעוד, ובד בבד צריך לשמור בסיס נתונים מרכזי שבתוכו יושבים בסך הכול, לשאלתך, תמונת פנים ושתי אצבעות - - -

דוד אמסלם: מה?

<גון קמני: תמונת פנים, אצבע מורה יד ימין ואצבע מורה יד שמאל.

<גון קמני: זה כל מה שיש במאגר הביומטרי הזה.

<גון קמני: אין בו נתונים ביוגרפיים.

<גון קמני: אם - - - נדבר על זה, אבל בהמשך.

<גון קמני: רק אני אעשה את ההקדמה הכללית.

<גון קמני: על ידי השימוש בבסיס נתונים כזה אפשר להשיג את המטרה שלשמה נבנה כל הפרויקט הזה, שזה תיעוד אחד לאדם אחד.

<גון קמני: זאת אומרת, בצורה מאוד מופשטת ותמציתית, קצרה, וכמה שתרצה אחרי זה נרחיב:

<גון קמני: התיעוד מאפשר לזהות בן אדם מול התעודה שלו, ולעשות תיעוד מאוד חזק זה חלק ממטרות הפרויקט.

<גון קמני: המטרה המרכזית שלו זה שתהיה תעודה אחת בזהות אחת לכל בן אדם.

<גון קמני: את זה מאפשר המאגר.

<גון קמני: איך הוא עושה את זה?

<גון קמני: כל בקשת תעודה של כל אדם שמגיע ללשכת רשות האוכלוסין וההגירה עוברת למאגר.

<גון קמני: כיום יש 720 אלף איש במאגר, בתחילת הדרך היו אפס.

<גון קמני: ב-day one, ב-30 ביוני - - -

ניסן סלומינסקי: 550 אלף בנטו.

<גון קמני: לא הבנתי.

ניסן סלומינסקי: 550 אלף בנטו.

<גון קמני: לא.

<גון קמני: 720 אלף איש זה נטו, בן אדם ייחודית.

<גון קמני: תעודות יצאו כבר יותר מ-1,100,000.

ניסן סלומינסקי: לא.

ניסן סלומינסקי: אז יש לך תעודת זהות ופספורט - - -

<גון קמני: אז תעודות הונפקו – זה רשות האוכלוסין וההגירה.

<יהודה זמרת: - - -

ניסן סלומינסקי: אם תקזז יהיו לך 550 אלף, לא?

<גון קמני: לא, לא, אני מסביר.

<גון קמני: אנחנו סופרים אנשים - - -.

<גון קמני: סופרים זה פחות רלוונטי עכשיו, אבל אפשר גם לעשות קצת שיווק פה.

<גון קמני: סופרים אנשים ייחודיים – 720 אלף איש כבר הצטרפו.

<גון קמני: הונפקו כ-1,100,000 תעודות בחלוקה שאתה אומר, בערך, שחלקן דרכונים, חלקן תעודות זהות.

<גון קמני: זה רשות האוכלוסין וההגירה יכולה להציג בהמשך.

תמר זנדברג: אם אתה יכול להתייחס לנושא המאגר.

ניסן סלומינסקי: לא, לא, חברת הכנסת תמר זנדברג, תנו לו לסיים.

דוד אמסלם: על איזו בעיה זה בא לענות?

<גון קמני: אני מסביר: ב-30 ביוני 2013 המאגר עם אפס רשומות.

<גון קמני: הבן אדם הראשון שבא וביקש תעודה נכנס למאגר.

<גון קמני: הבן אדם השני שבא וביקש תעודה הושווה לראשון.

<גון קמני: יצא שהוא לא דומה לראשון.

<גון קמני: אמרנו: בסדר, הוא גם יכול לקבל תעודה.

<גון קמני: היום מגיע בן אדם, הוא עובר השוואה.

<גון קמני: מה זו השוואה?

<גון קמני: תמונת הפנים שלו מושווית ל-720 אלף תמונות פנים, והאצבע שלו מושווית לפי שניים – 1,400,000 אצבעות שיש.

דוד אמסלם: לצורך מה?

<גון קמני: לצורך בחינה, האם הוא כבר קיים במאגר בזהות אחרת.

דוד אמסלם: לא, לא, אבל, באיזו - - -

תמר זנדברג: ולצורך מה זה?

דוד אמסלם: איזו בעיה הייתה?

<גון קמני: יש בעיה נרחבת, ולא זה הדיון עכשיו להרחיב - - -.

<גון קמני: זה בא לענות על בעיה כפולה, על בעיה פשוטה מאוד, שנקראת הרכשה כפולה.

תמר זנדברג: שמה היקפה?

<גון קמני: זה היה בהיקף מאוד רחב במדינת ישראל – יושבים פה נציגי המשטרה ואפשר להרחיב על זה.

<גון קמני: וכמה מילים על זה – מעניין אתכם התופעה עכשיו?

<גון קמני: היושב-ראש, תכווין אותנו, כי יכולות לעלות פה 100 שאלות.

תמר זנדברג: לא.

תמר זנדברג: מה שמעניין אותנו זה איך דו"ח מבקר המדינה - - - שהיקף הבעיה - - -

<גון קמני: את קופצת אבל - - - שהם לא רלוונטיים - - -

ניסן סלומינסקי: חברת הכנסת תמר זנדברג, בבקשה.

ניסן סלומינסקי: אני מבקש שאתה לא תענה לאף אחד שלא קיבל אישור.

תמר זנדברג: עם כל הכבוד, זה הנושא הרלוונטי - - -

ניסן סלומינסקי: אני יודע, זה הנושא, אבל אנחנו ניתן לזה אחר כך.

ניסן סלומינסקי: תהיה לך גם זכות דיבור ונראה.

ניסן סלומינסקי: בוא, תמשיך, בבקשה.

<גון קמני: אני הולך לפי היושב-ראש.

<גון קמני: נבנה מאגר שמתחילת הדרך הוגדר על ידי שירות הביטחון הכללי כמאגר סודי ביותר.

<גון קמני: לפי זה גם נבנו כל התהליכים סביבו והמאגר עצמו ועובדי המאגר.

<גון קמני: מדובר ברשות מאוד קטנה בראשותי.

<גון קמני: עובדת בכפיפות ישירה לשר הפנים.

<גון קמני: בסך הכול, למאגר מורשים משהו כמו שמונה עובדים שקיבלו הרשאות ועברו סיווג ביטחוני כמו שהשב"כ יודע לעשות סיווג ביטחוני לעובדים.

<גון קמני: המאגר יושב כמאגר, נבנה כרשת נפרדת מכל רשת.

<גון קמני: אין לו חיבור: לא לרשות האוכלוסין וההגירה, לא לאינטרנט ולא לאף גורם אחר.

<גון קמני: אין.

<גון קמני: יושב בבניין אחד, במערך מחשוב אחד, מאובטח ונפרד לחלוטין.

<גון קמני: בסדר?

<גון קמני: זה מאוד-מאוד תמציתי – המאגר.

<גון קמני: הוא נולד מאותו צורך שאמרנו: מניעת הרכשות כפולות.

<גון קמני: בחוק גם נבנו לו יעדי משנה, של סיוע לעוד דברים, אבל המטרה הבסיסית והמרכזית שלו: לאפשר מרשם תקין.

<גון קמני: למה?

<גון קמני: בואו נדבר בדקה אחת על מצב שיכול לקרות בהיעדר מאגר ביומטרי.

<גון קמני: בהיעדר מאגר ביומטרי, משרד הפנים, רשות האוכלוסין וההגירה, ינפיקו תיעוד ביומטרי מאוד-מאוד מאובטח.

<גון קמני: ואחרי שנתיים נראה 1,000 תעודות כאלה בזהויות בדויות, כי אנשים יגיעו לפקיד.

<גון קמני: הלשכה המרכזית לסטטיסטיקה עשו ועושים את זה בהרצאה מאלפת.

<גון קמני: אם תרצו אפשר לגעת גם בזה פה.

<גון קמני: אבל עוד פעם, זה לא הדיון.

<גון קמני: זה בחינה של תהליך התשאול.

<גון קמני: תשאול אומר שאם אין מאגר אני מסוגל לעצור את הזייפנים במעמד בקשת התיעוד אצל פקיד.

<גון קמני: והלשכה המרכזית לסטטיסטיקה אומרת: הבדיקה הזאת, התוצאה שלה, חד משמעית: תהליך התשאול לא מסוגל לתת מענה להתחזות מול פקיד.

<גון קמני: את זה נותן המאגר.

<גון קמני: זה הכלי הטכנולוגי - - -

<קריאה: כמה מקרים - - -

מיקי רוזנטל: למה מבקר המדינה אומר שבכלל לא בדקתם - - -?

ניסן סלומינסקי: רגע, מיקי, מיקי.

ניסן סלומינסקי: בבקשה.

מיקי רוזנטל: לא, מה זה: "מיקי, מיקי"?

ניסן סלומינסקי: בבקשה, נו.

ניסן סלומינסקי: אחרת, לא יהיה דיון, אז סתם.

ניסן סלומינסקי: אתה רוצה שנעשה הצבעה וזהו?

מיקי רוזנטל: לא.

ניסן סלומינסקי: אז בבקשה, אני רוצה שהדיון יהיה רציני, ואתה יודע - - -

מיקי רוזנטל: להיפך.

מיקי רוזנטל: - - - שלא תעשו דיון, בפרט שאנחנו - - -.

מיקי רוזנטל: זה מה שאני רוצה.

מיקי רוזנטל: אתם לא מכבדים.

מיקי רוזנטל: אתם לא מכבדים אותנו.

ניסן סלומינסקי: סלח לי, אף אחד לא עשה דיון.

ניסן סלומינסקי: הרגע התחיל הדיון.

תמר זנדברג: אבל אדוני היושב-ראש, אתה מדבר כאילו - - - שנתיים זו פעם ראשונה שאנחנו שומעים על ההסכם.

תמר זנדברג: יש דו"ח מבקר מדינה.

תמר זנדברג: הוא אמר דברים מאוד ברורים.

תמר זנדברג: תדבר לעניין - - - הפורום המכובד.

ניסן סלומינסקי: טוב, חברת הכנסת תמר זנדברג, בבקשה.

ניסן סלומינסקי: אני לא רוצה שנתחיל.

תמר זנדברג: אבל הוא מדבר כאילו שאנחנו - - - פעם ראשונה שומעים את - - -

ניסן סלומינסקי: אבל יש כאלה שזו פעם ראשונה שהם שומעים את זה, תתפלאי לשמוע.

ניסן סלומינסקי: מותר - - -

תמר זנדברג: בסדר.

תמר זנדברג: אבל הוא יכול בתוך הדברים להתייחס.

תמר זנדברג: מבקר המדינה קבע בפירוש שאין בעיה כזאת באופן אמיתי, אבל הוא אומר: - - -

ניסן סלומינסקי: חברת הכנסת תמר זנדברג, אני מבקש.

ניסן סלומינסקי: חברת הכנסת תמר זנדברג.

ניסן סלומינסקי: אוקיי, פעם ראשונה.

ניסן סלומינסקי: אני הרי יודע איך אנחנו נגמור את זה.

ניסן סלומינסקי: אז אני אומר פעם ראשונה.

<קריאה: לא, המדינה לא קבעה שאין בעיה.

תמר זנדברג: הוא אמר שהוא לא שכנע ויש בעיה.

<קריאה: - - -

ניסן סלומינסקי: חברת הכנסת תמר זנדברג, פעם שנייה, ואני באמת מבקש, אבל אני בסוף אעשה.

ניסן סלומינסקי: כי אני יודע את ההשתלטות – לא יהיה את הדבר הזה.

ניסן סלומינסקי: כי אנחנו רוצים היום לגמור ולקבל החלטה, ואנחנו לא דנים לגופו של הנושא, אנחנו דנים רק על הבקשה.

ניסן סלומינסקי: תוך כדי זה אני רוצה שהוא יסביר כי ישנם חברי כנסת שצריכים להבין את זה ומותר להם להבין את זה.

ניסן סלומינסקי: זה הכול.

תמר זנדברג: מאה אחוז.

תמר זנדברג: אבל הוא יכול - - - תוך כדי - - -

ניסן סלומינסקי: חברת הכנסת תמר זנדברג, בבקשה.

ניסן סלומינסקי: חברת הכנסת תמר זנדברג.

תמר זנדברג: הצעה לסדר.

ניסן סלומינסקי: לא.

ניסן סלומינסקי: אין הצעה לסדר עכשיו.

ניסן סלומינסקי: עכשיו הוא באמצע הדיבור.

תמר זנדברג: ברשותך, - - - מהדובר.

ניסן סלומינסקי: בבקשה.

ניסן סלומינסקי: אין הצעה לסדר.

<גון קמני: לבקשת היושב-ראש, אני נשאר ב-level העליון של הצגה תמציתית של הדברים.

<גון קמני: בין השאר, לצורך כך ביקש השר את הארכת תקופת המבחן והצו, שפה אני מעביר את המקל ליועץ המשפטי.

<גון קמני: למה?

<גון קמני: כיוון שאומרת חברת הכנסת ובצדק: לא דנו בכל מה שנעשה.

<גון קמני: אנחנו עכשיו מסיימים ארבע שנות פעילות מאוד מורכבות ומאוד אינטנסיביות של הקמת הרשות.

<גון קמני: שנתיים מתוכן זה תקופת מבחן, ובתקופת המבחן הזו עשינו אלפי פעולות, ביצענו את כל הוראות הצו.

<גון קמני: ועל מה ביצענו, איך ביצענו, למה ביצענו.

<גון קמני: חלק מזה בדו"ח המבקר.

<גון קמני: דו"ח המבקר צילם תמונת מצב באמצע הדרך, לפני שנה בכלל.

<גון קמני: וזה בסדר.

<גון קמני: זה לדיון אחר.

<גון קמני: כל החלופות שבחנו, כל נושא היקף התופעה שבחנו – זה לדיונים אחרים.

<גון קמני: נרחיב על זה את הדיבור, נדבר על זה כמה שצריך – זה חלק מהרעיון בלהאריך את התקופה.

<גון קמני: שיהיה זמן לשר גם ללמוד את הדברים ולדבר עליהם.

<גון קמני: ופה אני מציע שנעביר ליועצים המשפטיים.

ניסן סלומינסקי: לא, לפני שאתה מעביר לו, בדקה או שתי דקות: למה המאגר הוא טוב ולמה המאגר הוא רע.

ניסן סלומינסקי: רק בקצר.

ניסן סלומינסקי: שמי שנכנס לזה בפעם הראשונה שיהיה לו מושג בכלל למה צריך את זה.

ניסן סלומינסקי: בקצר.

תמר זנדברג: ואם אפשר, גם למה המלצתם לרדת מהטביעות אצבע?

<קריאה: מי המליץ?

<קריאה: מי המליץ?

תמר זנדברג: - - - לנו חומר - - -

ניסן סלומינסקי: כן.

<גון קמני: לשאלת היושב-ראש, המאגר מאפשר לתת אמון באותו תיעוד שאין ויכוח לגבי נחיצותו.

<גון קמני: הנחיצות של תיעוד ביומטרי מאובטח הוכחה וכבר לא מוטלת בספק.

<גון קמני: ויש פה הרבה דעות שאומרות: קדימה, צאו כבר לדרך עם התיעוד, אל תעצרו.

ניסן סלומינסקי: התיעוד אין עליו מחלוקת.

ניסן סלומינסקי: המאגר.

<גון קמני: לצאת לדרך עם תיעוד ללא מאגר הופך את כל הפרויקט הזה ללא כדאי ולא שווה.

<גון קמני: אותו כלי טכנולוגי שנתנו לו את השם מפחיד, שהוא ממותג לא טוב היום, המאגר הביומטרי הפך לאו-ווה.

שלי יחימוביץ': באמת המיתוג זאת הבעיה.

<גון קמני: מהומה רבה על לא מאומה.

<גון קמני: על תמונת פנים ושתי טביעות אצבע שיושבות ב-back office, יושבות בלב, בקרביים של הפרויקט הזה.

<גון קמני: ועל ידי ההשוואה הביומטרית יש אפשרות להגיד - - -

ניסן סלומינסקי: מר גון קמני, אל תיכנס עכשיו לוויכוח אם זה טוב או לא.

<גון קמני: אין ויכוח.

<גון קמני: אני עונה לשאלתך.

ניסן סלומינסקי: תסביר למה טוב שיש מאגר ולמה לא טוב, אם אתה רוצה.

ניסן סלומינסקי: קצר ושיבינו.

<גון קמני: עונה רק לשאלתך.

<גון קמני: השוואת נתונים ביומטרית מאפשרת לוודא שאכן יצאה רק תעודה אחת לכל בן אדם בזהותו האמיתית.

<גון קמני: בלי מאגר אין דבר כזה.

ניסן סלומינסקי: תודה.

ניסן סלומינסקי: ברור.

ניסן סלומינסקי: יש עוד סיבה?

ניסן סלומינסקי: יש עוד סיבה למה זה טוב?

ניסן סלומינסקי: למה צריך מאגר?

<גון קמני: זה עיקר הסיבה: לתת אמון ואמינות לתיעוד ולמרשם.

<גון קמני: ויש יעדי משנה בחוק – לא ניכנס אליהם כרגע.

<גון קמני: גם להם הוא תורם ותומך.

<קריאה: יש שימוש, שהחוק קובע שימושים נרחבים, בעיקר למשטרת ישראל.

ניסן סלומינסקי: הייעוץ המשפטי, אתה יכול לקצר את זה מאוד?

<יהודה זמרת: זה יהיה קצר.

<יהודה זמרת: זה רק איפה - - - המסגרת.

<יהודה זמרת: המחוקק קבע שתהיה תקופת מבחן, הוא הגדיר אותה, סעיף 41(1), של שנתיים, ולאחר מכן הוא קבע מה אפשר לעשות.

<יהודה זמרת: יש פה מסגרת סגורה.

<יהודה זמרת: וזה אני אומר אגב הרעיון שעלה, בעצם להיכנס להתליה.

<יהודה זמרת: לא קיימת במסגרתו.

<יהודה זמרת: הוא בא ואמר, המחוקק, שיכול להיות, השר, באישור כל הוועדות, ולשם כך התכנסנו היום, לקבוע בצו שההוראות לפי חוק זה יחולו על כלל התושבים.

<יהודה זמרת: זו לא הבקשה כרגע.

<יהודה זמרת: וכן לקבוע כי תקופת המבחן תוארך לתקופה שלא תעלה על שנתיים נוספות, וכן כי החלת החוק תהיה הדרגתית או בתנאים בהתאם לצו שייקבע.

<יהודה זמרת: אין אפשרות בחוק במסגרת הזה לבוא ולהגיד: עושים התליה, Pause, לא מאריכים את תקופת המבחן וההתליה.

<יהודה זמרת: פשוט אין סעיף הסמכה במסגרת החוק הקיים.

<נירה לאמעי רכלבסקי: אבל זה יכול להשתמע - - -

ניסן סלומינסקי: רגע, רגע, רגע, עורכת הדין נירה לאמעי רכלבסקי, אני אתן לך.

תמר זנדברג: ומה קורה אם אנחנו לא - - -?

ניסן סלומינסקי: לא, לא, חברת הכנסת תמר זנדברג, את כבר נמצאת בשנייה.

ניסן סלומינסקי: בבקשה.

תמר זנדברג: אבל אדוני היושב-ראש, אי אפשר לא לשאול שאלות - - -

ניסן סלומינסקי: אפשר, כן.

ניסן סלומינסקי: את תרשמי.

תמר זנדברג: זה לא נאום.

תמר זנדברג: זה לא - - -

ניסן סלומינסקי: את תרשמי ואת תשאלי אחר כך את השאלות.

<יהודה זמרת: מערך הצו הזה והחוק בנויים על תיעוד ביומטרי עם מאגר, שלובים זה בזה.

<יהודה זמרת: כל עוד החוק לא ישונה זה המצב.

<יהודה זמרת: ולכן המשמעות, אם הוועדה לא תאשר, המשמעות היא שכל הפרויקט הזה ייעצר, כולו.

<יהודה זמרת: אין לנו, מה שנקרא, את האפשרות לעצור חלק, רבע, שליש.

<יהודה זמרת: זה לא קיים במסגרת החקיקה הקיימת.

<יהודה זמרת: עכשיו, מעבר לכך – זה ברמה המשפטית.

<יהודה זמרת: אנחנו, מה שנקרא, דווקא בגלל שכל החומרים, כפי שגם הוועדה הנכבדה קיבלה אותם: דו"ח מבקר המדינה שהוגש לפני שבוע; הדו"ח של הממונה על היישומים הביומטריים, שהוגש מתי שהוגש.

<יהודה זמרת: אנחנו נמצאים כרגע, שר הפנים נכנס לתפקידו.

<יהודה זמרת: שר הפנים אומר: לפני שאני מקבל את ההחלטה לצאת לדרך עם החלטה רבת משמעות למדינת ישראל על המאגר, על כל המשאבים שהושקעו בו עד היום ועל מערך התיעוד של מדינת ישראל לעשורים הבאים, אני חושב שהחלטה כזאת צריכה להתקבל בשום שכל ואחרי בחינה מעמיקה של כל הנתונים שהונחו בפניי ולא בקבלת החלטות.

<יהודה זמרת: בלוח הזמנים שנוצר הוא ביקש, באמת, מתוך הבנה, מתוך מודעות לכלל הטענות שעלו פה, לאפשר לו לשקול את זה.

<יהודה זמרת: אני חושב שהדרישה הזאת היא בעצם דרישה האלמנטרית.

<יהודה זמרת: ובאמת, כחלק מכללי המשפט המינהלי צריך לאפשר לשר באמת לקבל החלטה כזאת.

<יהודה זמרת: לא לבוא ולהגיד: נכניס אותו ללוח זמנים של חודש-חודשיים, ואחר כך תבוא הוועדה ותגיד: לא שקלתם, לא בחנתם.

ניסן סלומינסקי: טוב, תודה רבה.

ניסן סלומינסקי: עורכת הדין נירה לאמעי רכלבסקי.

ניסן סלומינסקי: נציג: עורכת הדין נירה לאמעי רכלבסקי היא מטעם הכנסת, מרכזת את כל הנושא הזה.

ניסן סלומינסקי: היועצת המשפטית מטעם הכנסת שמרכזת את כל הפרויקט.

<נירה לאמעי רכלבסקי: אני רוצה רק להבהיר: לפיילוט יש מטרה מאוד ברורה שמופיע בסעיף 41(1), והסעיף אומר שתהיה תכנית מבחן במטרה לבחון בתקופה זו את אופן היישום של ההוראות לפי חוק זה על התושבים האלה, תושבים שהתנדבו, את נחיצות קיומו של מאגר ביומטרי ומטרותיו ואת המידע שיש לשמור במאגר ואת אופן השימוש בו.

<נירה לאמעי רכלבסקי: ואכן יש צו שמפרט את כל הבדיקות והמדדים והמשקולות שצריכים להשתמש בהם כדי לקבוע את הנחיצות.

<נירה לאמעי רכלבסקי: הייתה כאן איזושהי הגדרה בצו מאוד מפורט ופרוטוקול שיצא לפיו.

<נירה לאמעי רכלבסקי: כלומר, לפיילוט יש מטרה והיא לבדוק נחיצות מאגר.

<נירה לאמעי רכלבסקי: עכשיו, אנחנו קיבלנו שני דו"חות שאומרים חד משמעית שהבדיקה הסתיימה בהצלחה.

<נירה לאמעי רכלבסקי: תוצאותיה הן שנחוץ מאגר.

<נירה לאמעי רכלבסקי: ולא רק זה, אמרו לי, כשביקשתי שאולי יוגש בסוף התקופה עוד דו"ח מסכם ויריצו עוד פעם את החלופות, את הבדיקה של החלופות השונות, אמרו לי: לא צריך, בדקנו.

<נירה לאמעי רכלבסקי: מהבחינה הזאת הפיילוט הסתיים.

<יהודה זמרת: המחוקק - - -

<נירה לאמעי רכלבסקי: אני לא רוצה להביע דעה עכשיו לגבי הארכה.

<נירה לאמעי רכלבסקי: אגב, אני חושבת במצב שנוצר שכן חשוב להאריך.

אורי מקלב: רק זה הנושא, לא?

ניסן סלומינסקי: כן.

ניסן סלומינסקי: - - - נשאלה שאלה מסוימת.

<נירה לאמעי רכלבסקי: אבל אני רוצה רק להבהיר שצריך להגדיר גם את המטרה של ההארכה הזאת.

<נירה לאמעי רכלבסקי: הפיילוט לא מוארך כדי לתת לשר אורכה לחשיבה.

<נירה לאמעי רכלבסקי: זאת לא המטרה לפי החוק של הפיילוט הזה.

<נירה לאמעי רכלבסקי: יש לו מטרה והיא לבדוק נחיצות ועדה.

<יהודה זמרת: החוק ביקש לאפשר לבחון, ואני חושב שלבוא ולהגיד שהשר צריך לקבל את ההחלטה במסגרת תקופת המבחן, אתה מאפשר לו לבחון - - -

<נירה לאמעי רכלבסקי: עורך הדין יהודה זמרת, אני לא מביעה עמדה לגבי ההארכה – כן או לא.

<נירה לאמעי רכלבסקי: אני רק אומרת שכל תקופת פיילוט כזאת, אחרת, עד שנתיים, יש לה מטרה, והיא לבחון את נחיצות קיומו של מאגר.

<נירה לאמעי רכלבסקי: וברגע שיתווספו עוד טביעות אצבע ועוד מצטרפים למאגר אני מניחה שיהיו גם נתונים שישתנו.

<נירה לאמעי רכלבסקי: יש ביקורות, יש הערות, מבקר המדינה, דו"חות אחרים.

<נירה לאמעי רכלבסקי: אני מניחה שיש עוד מה לבדוק, ולכן צריך להגדיר מה באמת אנחנו מצפים שייבדק.

ניסן סלומינסקי: אתם אומרים אותו דבר ולכן הוויכוח - - -

שלי יחימוביץ': סליחה, מה יש עוד לבדוק?

<נירה לאמעי רכלבסקי: תראי, מבקר המדינה העלה כל מיני שאלות לגבי - - -

שלי יחימוביץ': בעקבות דו"ח המבקר יש?

<נירה לאמעי רכלבסקי: - - -

שלי יחימוביץ': - - - שדו"ח המבקר הוא ה-incentive להארכה?

שלי יחימוביץ': זה אבסורד.

ניסן סלומינסקי: לא רק.

שלי יחימוביץ': הרי דו"ח המבקר זה Incentive לסגור את המאגר הביומטרי, לחסל אותו.

ניסן סלומינסקי: חברת הכנסת שלי יחימוביץ.

ניסן סלומינסקי: עורכת הדין נירה לאמעי רכלבסקי, לא לענות.

<נירה לאמעי רכלבסקי: אני אומרת מה תמונת המצב המשפטית.

<נירה לאמעי רכלבסקי: למיטב הבנתי, זה שלא נאריך – אני לא חושבת שהעובדה שהצו של הפיילוט פוקע ביום אחד מחייבת שבאותו יום הוא יוארך או יהיה משהו לגביו.

<נירה לאמעי רכלבסקי: הפיילוט בודק.

<נירה לאמעי רכלבסקי: הוא הגיע לנקודת זמן שבה הוא אולי סיים לבדוק.

<נירה לאמעי רכלבסקי: זה לא אומר שהכנסת - - - את הדברים - - -

ניסן סלומינסקי: אתם אומרים אותו דבר בעיקרון.

מיכל רוזין: לא, זה לא אותו דבר.

חיים ילין: לא, לא, לא אומרים אותו דבר.

מיכל רוזין: ממש לא אותו דבר.

חיים ילין: ממש לא.

ניסן סלומינסקי: לשאלה - - -

מיכל רוזין: היא אומרת: אין סיבה להמשיך את הפיילוט.

מיכל רוזין: הפיילוט הסתיים, צריך להסיק מסקנות.

<נירה לאמעי רכלבסקי: אני לא אומרת, לא, אני לא אומרת שאין סיבה - - - להמשיך את הפיילוט.

<נירה לאמעי רכלבסקי: אני רק - - -

ניסן סלומינסקי: לא, היא אומרת בדיוק ההיפך.

ניסן סלומינסקי: היא אומרת בדיוק ההיפך.

ניסן סלומינסקי: נו, תסלחי לי.

ניסן סלומינסקי: היא אומרת שזה צריך להמשיך הלאה.

ניסן סלומינסקי: אחרת, אין טעם לתת את האורכה.

<נירה לאמעי רכלבסקי: לא, לא, אני - - -

מיכל רוזין: לא, זה לא מה שהיא אומרת.

מיכל רוזין: זה לא מה שהיא אומרת.

חיים ילין: לא, לא - - -

מיקי רוזנטל: - - - אתה הפרשן של הפרשנית המשפטית?

מיקי רוזנטל: מה זה?

מיקי רוזנטל: היא אומרת דברים, אנחנו מבינים?

ניסן סלומינסקי: הייתה כאן שאלה שאנחנו התבקשנו, כי כמה חברי כנסת שדיברו בהתחלה, זה היה חשוב להם.

ניסן סלומינסקי: מהרגע שמחליטים, נניח, בהנחה שיחליטו להאריך, מה עושה השר?

ניסן סלומינסקי: האם כל המאגר, כולו, נעצר הכול, מוקפא?

ניסן סלומינסקי: האם המשמעות היא שהמאגר נעצר ועכשיו רק בודקים על המאגר הקיים, של ה-700 אלף נניח?

ניסן סלומינסקי: האם בודקים את כל הנתונים לאור הדו"חות ואולי - - - לתקן או לא?

ניסן סלומינסקי: או שהמשמעות היא שבינתיים המאגר ממשיך לפי החוק, ממשיך להתקדם הלאה, והשר בודק את הכול?

ניסן סלומינסקי: איך אומרים, לא את ה-700 אלף, אלא יכול להיות שזה יהיה כבר 800 אלף או 900 אלף.

אורי מקלב: אבל היועצת המשפטית אומרת לך שאין לך סמכות.

אורי מקלב: רק הבדיקה של השר.

מיכל רוזין: נכון, אין סמכות - - -

אורי מקלב: אין לך סמכות - - - אתה מוכן - - - פיילוט או לו.

אורי מקלב: זה מה - - -

מיכל רוזין: זה מה שהיא הזכירה.

אורי מקלב: זה מה - - -.

אורי מקלב: אין לך סמכות להמשיך - - - השר.

אורי מקלב: הפיילוט לא - - -

ניסן סלומינסקי: חבר הכנסת אורי מקלב, הגדרתי את השאלה מאוד ברור - - -

אורי מקלב: לא.

מיכל רוזין: לא, לא, לא דייקת.

אורי מקלב: אבל אמרת עוד משהו - - - שהסברת - - -

ניסן סלומינסקי: תן לה לענות.

ניסן סלומינסקי: אני שואל אותה עוד פעם.

ניסן סלומינסקי: היועץ המשפטי של הרשות ושל משרד הפנים נתן תשובה מאוד ברורה לשאלה הזאת.

<נירה לאמעי רכלבסקי: אין מחלוקת שברגע שאנחנו מאריכים את תקופת הפיילוט, הפיילוט ממשיך להתנהל לפי הצו.

<נירה לאמעי רכלבסקי: כלומר, ישנן בדיקות בסיסיות שנעשות בתהליך הנפקת תעודות זהות ביומטריות למי שמתנדב.

ניסן סלומינסקי: נו, זה אותו דבר.

רויטל סויד: ואם לא מאריכים?

ניסן סלומינסקי: אז זה אותו דבר.

ניסן סלומינסקי: נו, אז מה - - - זה אותו דבר בדיוק.

<נירה לאמעי רכלבסקי: לשאלתך, הפיילוט ימשיך.

<נירה לאמעי רכלבסקי: מצטרפים חדשים יוכלו להצטרף.

<נירה לאמעי רכלבסקי: אותן בדיקות שנעשות: של מספר ניסיונות הנטילה, משך הזמן של נטילת טביעות אצבע – כל מיני בדיקות שמאוד מפורטות בצו ימשיכו להתבצע על מי שנכנס - - -

דב חנין: בכפוף למה שנאמר בסעיף 11ד לצו - - -

ניסן סלומינסקי: חבר הכנסת דב חנין, בבקשה.

דב חנין: אכן השאלה שלי חשובה.

דב חנין: אתה סתם מפריע לדיון.

דב חנין: אתה סתם מפריע לדיון, אדוני היושב ראש.

דב חנין: נו, באמת.

<נירה לאמעי רכלבסקי: מעבר לדיווחים השוטפים שהפיילוט חייב לספק בכל חצי שנה לוועדה המשותפת של ועדות חוקה, חוק ומשפט, הפנים והגנת הסביבה ומדע וטכנולוגיה, ואת זה, אני מניחה, ימשיכו לספק בתשעת החודשים האלה; יש להם כבר מערכות שאוספות את המידע הזה, עושות לו עיבוד וכדומה.

<נירה לאמעי רכלבסקי: יש דיווח מסכם, זה הדיווח שהוגש במארס.

<נירה לאמעי רכלבסקי: הוא ערוך בצורה אחרת לגמרי.

<נירה לאמעי רכלבסקי: הוא בדיווח שבודק מאפיינים מאוד ברורים – חלופות למאגר הביומטרי.

<נירה לאמעי רכלבסקי: לגבי הבדיקה הזאת, כך אני מבינה, היא הסתיימה, ואין כוונה לחזור עליה בתשעת החודשים האלה.

<נירה לאמעי רכלבסקי: עוד פעם, הבדיקה הזאת הסתיימה במארס 2015.

ניסן סלומינסקי: זה לפי רשות המאגרים.

<נירה לאמעי רכלבסקי: תשעת החודשים מביאים אותנו למארס 2016.

<נירה לאמעי רכלבסקי: ונשאלת השאלה: בשנה הזאת, האם יש כוונה לאור ביקורות שעלו; הרי ניתן לשנות את אופני הבדיקה ולהוסיף אופני בדיקה לפי סעיף 11(ד), אם לזה התכוונת.

<נירה לאמעי רכלבסקי: לפי סעיף 11(ד), ראש רשות האוכלוסין וההגירה או ראש הרשות לניהול המאגר הביומטרי יכולים, אם הם מצאו שיש נתונים שמצדיקים שינוי בתהליכים או בתהליכי הבדיקה שלהם, הם רשאים להורות על שינויים.

ניסן סלומינסקי: ודאי שרשאים.

<נירה לאמעי רכלבסקי: כלומר, הצו הזה לא סגור ומסוגר.

ניסן סלומינסקי: זה ודאי שיהיו רשאים.

ניסן סלומינסקי: ודאי.

דב חנין: זו הייתה השאלה.

ניסן סלומינסקי: - - -

דב חנין: זה הכול.

<נירה לאמעי רכלבסקי: במובן הזה זה נכון - - -.

<נירה לאמעי רכלבסקי: כלומר, אם אנחנו נרגיש, אם הוועדה תרגיש שיש דברים שהיא מבקשת לבדוק, יש סמכות בצו לעשות את זה.

<נירה לאמעי רכלבסקי: הצו לא סגור ומסוגר לגמרי.

<נירה לאמעי רכלבסקי: אבל הדיווח המסכם כרגע, למיטב הבנתי, הוגש בסיום השנתיים, ולא בטוח שיש חובה לפי הצו הזה, אלא אם כן נציין את זה, להגיש שוב דיווח מסכם.

<נירה לאמעי רכלבסקי: וזאת השאלה: מה אנחנו רוצים שיהיה בתשעת החודשים הבאים?

ניסן סלומינסקי: אוקיי.

ניסן סלומינסקי: אנחנו נגדיר את זה.

ניסן סלומינסקי: בסדר.

<נירה לאמעי רכלבסקי: מעבר לזה, אני לא חושבת שאם לא נחדש צו ב-29 ביוני, על סמך הבנתי המשפטית יקרה משהו.

<נירה לאמעי רכלבסקי: חוץ מזה שאי אפשר יהיה להמשיך בפיילוט, לספק תעודות זהות.

<נירה לאמעי רכלבסקי: זה מה שאני מבינה, שההחלטה - - -

יעל גרמן: מה עם כל הפיילוט?

יעל גרמן: כל הפיילוט יעמוד - - -?

יעל גרמן: כי אני הבנתי מהיועץ המשפטי יהודה זמרת - - -

<נירה לאמעי רכלבסקי: יהיה מאגר שיעמוד - - -

יעל גרמן: כולל - - -

<יהודה זמרת: אי אפשר יהיה להנפיק תיעוד.

<יהודה זמרת: אי אפשר יהיה להנפיק תיעוד - - -

ניסן סלומינסקי: רבותיי, יש לנו עוד גוף אחד שעסק בנושא הזה ואנחנו רוצים לשמוע אותו בקצרה כדי שנוכל להתקדם, וזה על הוועדה המייעצת - - -

יעל גרמן: אדוני היושב ראש, יש לי רק בקשה - - -: יש לנו פה שני יועצים משפטיים, ואני יושבת מן הצד ושומעת שתי פרשנויות מנוגדות.

ניסן סלומינסקי: חכי, אולי תשמעי שלוש.

ניסן סלומינסקי: אנחנו נסכם את זה.

יעל גרמן: - - -

ניסן סלומינסקי: אני אומר לך שיש שלושה דו"חות, שכל אחד אומר קצת אחרת.

ניסן סלומינסקי: הרי, נו, פתחתי בזה, לא?

ניסן סלומינסקי: אולי לא הייתם.

ניסן סלומינסקי: פתחתי בזה.

ניסן סלומינסקי: שכל אחד אומר דבר אחר.

ניסן סלומינסקי: ובעיקרון, יכול להיות שהיינו צריכים לסגור את כל העסק הזה, אבל יש בקשה של השר סילבן שלום, בא רק עכשיו להיות שר.

ניסן סלומינסקי: הוא אומר: תנו לי, אני רוצה לעשות את כל - - -

חיים ילין: אדוני היושב ראש, אתה לא נותן לשאול.

חיים ילין: זה לא עניין משפטי.

יעל גרמן: אדוני היושב ראש, אני לא שואלת אף אחד, אני פונה אליך.

יעל גרמן: אין לי למי לפנות אלא רק אליך.

יעל גרמן: אני יודעת על מה אתה מדבר – על חוות הדעת הסותרות.

יעל גרמן: אני לא מדברת על חוות הדעת - - -

ניסן סלומינסקי: אני יודע מה תשאלי.

ניסן סלומינסקי: אני קלטתי.

ניסן סלומינסקי: קלטתי את זה.

יעל גרמן: אז אנחנו חייבים.

ניסן סלומינסקי: נשמע.

ניסן סלומינסקי: אנחנו נשמע גם את זה.

יעל גרמן: זה יסביר לנו.

ניסן סלומינסקי: מאחר ויש לנו עוד גוף נשמע אותו קודם ונראה אחר כך.

ניסן סלומינסקי: אולי תהיה לנו עוד דעה.

ניסן סלומינסקי: טוב, יש לנו עוד גוף אחד, זה הממונה על היישומים הביומטריים, ומי שעומד בראשו זה רם ולצר.

ניסן סלומינסקי: בבקשה.

<רם ולצר: שמי רם.

<רם ולצר: אני הממונה על היישומים הביומטריים במשרד ראש הממשלה ויחד עם חבריי: ראש הרשות למשפט טכנולוגיה ומידע במשרד המשפטים, סטטיסטיקן ראשי, ראש לוט"ר ונציג ציבור, מר ז'בוטינסקי, אנחנו משמשים כוועדה המייעצת, המפקחת על תקופת המבחן.

<רם ולצר: הוועדה הזו הגישה את הדוח המסכם שלה לשר הפנים לפני כ-3 שבועות.

<רם ולצר: ואתמול, לבקשתו של יושב-ראש הוועדה, הגיעה בקשה להעביר את הדוח לוועדה, בהינתן המועד שבו קמה הוועדה, ואתמול גם עבר הדוח לוועדה.

<רם ולצר: אני יכול לעדכן את חברי הכנסת שהוועדה המליצה שורה של המלצות לתום תקופת המבחן.

<רם ולצר: ההמלצות, בקצרה, אומרות את הדבר הבא: ראשית, כל הבדיקות שיש לבצע לצורך קבלת החלטה, דהיינו החלטה בעניין תקופת הפיילוט, בוצעו.

<רם ולצר: ניתן לקבל החלטה.

<רם ולצר: מטעם זה אין מקום להאריך את תקופת המבחן.

<רם ולצר: שנית, הוועדה המליצה על קיומו של מאגר ביומטרי והבהירה את הצורך בקיומו של מאגר ביומטרי.

<רם ולצר: הכול מפורט ומנומק בדוח של הוועדה.

<רם ולצר: דבר שלישי, הוועדה המליצה להשתית את המאגר הביומטרי על תמונות פנים בלבד, ללא טביעות אצבע.

<רם ולצר: דבר רביעי, הוועדה המליצה שורה של המלצות נוספות לתקופה שאחרי קבלת ההחלטה.

<רם ולצר: לעצם העניין שעולה לדיון כאן כרגע, אדוני היושב-ראש, ההמלצה של הוועדה אכן אומרת שאין מקום להאריך את תקופת המבחן, אבל היא מתייחסת מהותית לנושאי הבדיקה.

<רם ולצר: היא כמובן אינה מתייחסת לצורך של שר הפנים ללמוד את הנושא, לקבל נתונים נוספים, להתייעץ, אולי להשלים בדיקות.

<רם ולצר: מן הטעם הזה אנחנו כמובן לא מתנגדים לבקשת שר הפנים.

<רם ולצר: אנחנו רק מביעים תקווה שהתקופה שתוארך בפועל תקופת המבחן לא תגיע לכדי 9 חודשים אלא ניתן יהיה לקצר אותה ולהגיע למסקנות עוד קודם לכן.

ניסן סלומינסקי: מדבריך אני מבין, נניח אם נאריך את זה בחצי שנה- - -

צחי הנגבי: לא הבנת מה הוא אומר, אסביר לך.

מיקי רוזנטל: יש פה כל-כך הרבה פרשנים.

מיקי רוזנטל: רק מידע אין.

מיקי רוזנטל: כל אחד מפרש את השני.

ניסן סלומינסקי: אני רוצה להבין מדבריך, היה והוועדה תחליט לקבל את בקשת השר ולהאריך את זה ב-9 חודשים או לא משנה כמה, מבחינתך הכוונה שהמאגר נשאר כפי שהוא עם 750,000, הוא לא גדל וכל הבדיקה של השר תהיה רק על המאגר הקיים?

ניסן סלומינסקי: או שהמאגר ממשיך לגדול עם המשך הנפקת התעודות?

מיקי רוזנטל: ומה גורל טביעות האצבעות שנלקחו במקרה שהמלצתכם לוותר עליהן תתקבל?

אורי מקלב: נשמיד אותן.

ניסן סלומינסקי: אתן לך לשאול, אבל כולם ביקשו לשאול.

מיקי רוזנטל: סליחה, על השאלה שלי אל תענה.

מיקי רוזנטל: ..

<רם ולצר: לשאלתך, אני מבין מהפרשנות שניתנת על-ידי היועצים המשפטיים שעובדתית לא ניתן לקבל החלטה שאומרת: מאריכים את תקופת המבחן אבל עוצרים כרגע את ההנפקות.

<רם ולצר: אני גם חושב שמי שיקרא את ההנמקות לסיבות בגינן המלצנו שלא להאריך את תקופת המבחן יבין שלא נכון כרגע לעצור את ההנפקות האלה.

<רם ולצר: אני חושב שיש מקום להיענות בחיוב לבקשת השר, מתוך תקווה שבפועל התקופה תתקצר ולא תגיע ל-9 חודשים כדי שהחלטה מהותית כל-כך תתקבל והיא זאת שתנהל את המציאות סביב הפרויקט החשוב הזה ולא תקופת ביניים שבמסגרתה לא מתקבלת ההחלטה על-ידי הפרלמנט.

שלי יחימוביץ': אם יבקשו הארכה בתום 9 חודשים, יש לזה איזה תיחום?

<אמנון בן עמי: עד שנתיים נוספות.

דוד אמסלם: ניסן סלומינסקי, אני מבקש שתתחם את הזמן של הדיון ובזה נגמור את האירוע.

דוד אמסלם: אני לא יכול "להתגלגל" פה.

ניסן סלומינסקי: בינתיים עדיין מציגים את העניין.

ניסן סלומינסקי: אקציב גם זמן למגינת לבם של רבים.

ניסן סלומינסקי: לגופים שהציגו נתנו יותר זמן.

צחי הנגבי: עד עכשיו היה השוטר הרע.

צחי הנגבי: עכשיו השוטר הטוב.

צחי הנגבי: לוח הזמנים באמת בעייתי.

צחי הנגבי: בסופו של דבר צריך להגיע להצבעה וצריך לקבל החלטה.

צחי הנגבי: אני כרגע מבקש מאלה שרשומים אצלי מן הדוברים של הרשויות להמתין רגע.

צחי הנגבי: אנחנו נעבור לחברי הכנסת.

צחי הנגבי: הייתי רוצה לשמוע שאלות מחברי הכנסת, לא אמירות, כי נגיע אחרי זה לשלב האמירות.

צחי הנגבי: נתחיל לפי הסדר.

צחי הנגבי: דב חנין, יש לך שאלות תמציתיות לאנשים האלה או לייעוץ המשפטי?

דב חנין: תודה לך, אדוני, על ההזדמנות.

דב חנין: סעיף 11(ד) שגברתי היועצת המשפטית הזכירה נראה לי מפתח חשוב מאוד להבנת הסיטואציה שבה אנחנו נמצאים.

דב חנין: הסעיף הזה, כפי שאני קורא אותו – פשוט הטקסט לא נמצא בפני כי לא חולקו לנו הטקסטים אבל אם אני זוכר אותו נכון – נותן בעצם אפשרות להכניס שינויים במערכת שאנחנו קוראים לה "הפיילוט" לפי שיקול הדעת של המערכת המנהלת.

דב חנין: אגב, זו סוגיה שאני חושב שכדאי מאוד שאנחנו נקיים בה דיון רציני לגופו של עניין.

דב חנין: תודה חברת הכנסת שלי יחימוביץ'.

שלי יחימוביץ': זה יעל גרמן.

דב חנין: תודה חברת הכנסת גרמן באמצעות חברת הכנסת יחימוביץ'.

דב חנין: אני קורא מתוך הסעיף: "מצא ראש רשות האוכלוסין (ראש הרשות – לפי העניין), כי הנתונים ...

דב חנין: מצדיקים שינוי בתהליכים המשמשים לצורך ביצוע הוראת צו זה, רשאי הוא להורות על שינויים, ובתנאים שיקבע".

<יהודה זמרת: יש סיפא קטנה.

דב חנין: "ובלבד שאין בשינויים כאמור כדי לסתור את האמור בצו הזה".

דב חנין: הוא מתוחם, אבל הוא גמיש.

דב חנין: אני מגיע לשאלה.

דב חנין: אני רואה בסעיף הזה סעיף חשוב לא רק מבחינת הגמישות שניתנת במערכת, שהיא גמישות מתוחמת, אני מסכים עם היועץ המשפטי, אי אפשר לעשות הכול, אבל יש מרחב גמישות גדול למדי והמרחב הזה גם מחייב אותנו בתור ועדות לבצע פה סוג של חשיבת עומק, אם אנחנו בתור ועדות אולי רוצים להמליץ בפני ראש הרשות.

דב חנין: זו השאלה.

מיקי רוזנטל: שלוש שאלות בקצרה.

מיקי רוזנטל: אחת, לא ברור לי, יש לנו שר פנים, אני מכיר אותו, הוא אדם מאוד אינטליגנטי ומהיר, ואם לא אז יש מי שמצייצת לו באוזן.

מיקי רוזנטל: אני לא מבין למה צריך 9 חודשים ללמוד את הנושא כאשר מדובר בקריאת דוחות וקבלת החלטה.

מיקי רוזנטל: זה דבר אחד.

מיקי רוזנטל: דבר שני, נוצרה פה אי-בהירות כתוצאה מן הפרשנויות המשפטיות השונות לגבי המון סוגיות.

מיקי רוזנטל: האם המאגר הזה יורד לטמיון?

מיקי רוזנטל: לא.

מיקי רוזנטל: יכול להיות שהוא מוקפא ולא קורה שום דבר, רק לא מוסיפים לו אנשים חדשים אם אנחנו לא מאשרים את הפיילוט.

מיקי רוזנטל: זה הכול.

מיקי רוזנטל: לא נגרם נזק למאגר, לא סוגרים אותו עד אז, פשוט מפסיקים להגדיל אותו ולעשות פעולות שאולי בעתיד נתחרט עליהן, אם אני מבין נכון משפטית.

מיקי רוזנטל: הדבר השלישי, לא הייתי פה בדיון הקודם ואינני יודע אם ענו על זה.

מיקי רוזנטל: אמר סגן שר הפנים מעל דוכן הכנסת שנרכשו שירותים מ"בזק בינלאומי" או מ"בזק נט", אני לא זוכר, גיבוי לצורכי המאגר.

מיקי רוזנטל: זאת חברה פרטית.

מיקי רוזנטל: זה מה שהוא אמר, הוא הודה בזה.

מיקי רוזנטל: אין לי בעיה בהבנת הנשמע.

מיקי רוזנטל: לצורכי גיבוי של המאגר.

מיקי רוזנטל: השאלה שלי היא זאת, איך יכול להיות שחברה פרטית לכל דבר ועניין היא שמגבה את המאגר, ופה אומרים בביטחון מלא שהמאגר שמור?

מיקי רוזנטל: האם גם המאגר של השב"כ מגובה בחברה פרטית?

מיקי רוזנטל: זה נשמע לי לא כל-כך הגיוני.

מיקי רוזנטל: אני מבקש תשובה ברורה על הדבר הזה.

שלי יחימוביץ': קודם כול, אני רוצה להעיר שמעבר לסוגיה הטכנית של הארכה או לא הארכה, יש כאן גם סוגיה שהיא ערכית ומעשית.

שלי יחימוביץ': אני מתנגדת לעצם הקמת המאגר הביומטרי.

שלי יחימוביץ': אני גם חושבת שדוח מבקר המדינה מהשבוע מחדד את סוגיית הנחיצות ומעמיד בסימן שאלה את הנימוקים הפורמליים שניתנו כי באמת מעולם לא הוכח, כך כותב מבקר המדינה, שסוגיית גניבת הזהויות היא כזאת מכת מדינה נוראה ואיומה שהיינו חייבים להקים את המאגר הביומטרי רק בשבילה.

שלי יחימוביץ': בוודאי שהסיכונים הרבים, גם בפלישה של המדינה לפרטיות ובוודאי הסיכונים שהמאגר הזה בסופו של יום כן יהיה בידי גורמים- - -

צחי הנגבי: האמירות הערכיות יהיו בסבב הבא.

שלי יחימוביץ': בסדר, אבל חשוב לי לומר אותן.

צחי הנגבי: סליחה, הלכתי לקראתכם.

שלי יחימוביץ': אני מקבלת את ההערה.

שלי יחימוביץ': אני לא מבינה, זאת לא סיבה מספקת, העובדה ששר הפנים צריך ללמוד את הנושא, להאריך פיילוט ב-9 חודשים.

שלי יחימוביץ': זאת פשוט סיבה שאינה מספקת עכשיו.

שלי יחימוביץ': לו זה היה תלוי בי הייתי אומרת: לסגור את המאגר ולהשמיד אותו.

צחי הנגבי: את מצטרפת לשאלה על 9 החודשים.

שלי יחימוביץ': אבל אני מבקשת דבר אחר, להציע חלופה.

שלי יחימוביץ': כשסילבן שלום ילמד את הנושא, צודק מיקי רוזנטל, השר הוא אדם אינטליגנטי, ילמד את הנושא ובזמן הזה לא יימשך הפיילוט.

שלי יחימוביץ': הרי אפשר להקפיא את הפיילוט, להדמים אותו ושסילבן שלום ילמד את הנושא ואחר-כך נתכנס כאן שוב לבדוק האם יש נחיצות בהארכת הפיילוט.

צחי הנגבי: האמירה שלך היא נקודה ובסוף את שואלת: האמנם זה אפשרי.

שלי יחימוביץ': לא, אני שואלת האם העובדה שהשר צריך ללמוד את הנושא מצדיקה הארכת פיילוט והאם יש קשר בין שני הדברים.

אבי דיכטר: לא שלוש שאלות קצרות אלא שאלה אחת ארוכה.

אבי דיכטר: עניינית, מבקר המדינה בעצם עוסק בפרק זמן של עד לפני שנה, מינואר עד יולי 2014, שזה השנה הראשונה של הפיילוט.

<נירה לאמעי-רכלבסקי: 2015.

אבי דיכטר: באחד הסעיפים הוא מציין שישנו שיפור ניכר בביצוע הסורק החדש, אחרי שהרשות החליטה להחליף את הסורקים מסיבות מקצועיות.

אבי דיכטר: אני רוצה להבין, אחד, מאחר ויש דאגה של כולם, גם כאן וגם אחרים, מה מידת החסינות של הדאגה הזאת?

אבי דיכטר: מה הביטחון שהמאגר הזה אכן תָּחוּם במקום, תָּחוּם באנשים מורשים?

אבי דיכטר: מה הזליגה האפשרית שלו?

אבי דיכטר: באמת הוא, לצורך העניין, יותר מבנק הזהב של מדינת ישראל, הוא בנק האנשים.

אבי דיכטר: אבל באותה נשימה, כשמדובר בשיפור ניכר, האם אתם יכולים להבהיר מה קרה בשנה האחרונה בשונה מן השנה הראשונה?

אבי דיכטר: נדמה לי שזה יכול להיות מנבא לא רע לגבי המשך הפיילוט, ולא חשוב כמה זמן זה יהיה, הוא יכול להיות עד עוד שנתיים, או עוד 9 חודשים, אבל הוא מנבא לא רע.

יעל גרמן: מכיוון שאנחנו צריכים לקבל החלטה אז אני מתנצלת שאשאל שאלות מאוד-מאוד פרגמטיות.

יעל גרמן: אני רוצה לדעת מה יכולת ההחלטה שלנו, מה אנחנו יכולים להחליט.

צחי הנגבי: לאשר או לא לאשר את הצו שביקש מאתנו שר הפנים לאשר.

מיקי רוזנטל: אנחנו יכולים לקצר את תקופת הזמן ולאשר?

יעל גרמן: שמעתי פה שתי חוות דעת סותרות.

יעל גרמן: אומר היועץ המשפטי של משרד הפנים, עורך-הדין יהודה זמרת: אין לכם אפשרות לקבל את הצעתה של שלי יחימוביץ', שהיא להקפיא.

יעל גרמן: אתם יכולים רק להמשיך את הפיילוט, כלומר להוסיף עוד למאגר.

יעל גרמן: זו הפרשנות של יהודה זמרת.

ניסן סלומינסקי: אם את מאריכה.

<יהודה זמרת: לא ניתן בצו להתלות.

<יהודה זמרת: הצו לא יכול להתלות.

מיקי רוזנטל: אנחנו יכולים לקבוע קיצור של הצו, למשל ל-3 חודשים?

יעל גרמן: זאת השאלה שלי.

ניסן סלומינסקי: אם את מאריכה – הכול ממשיך כפי שמופיע בחוק, כולל הפיילוט.

ניסן סלומינסקי: אם את לא מאשרת – הכול נעצר.

מיקי רוזנטל: עד שהשר ילמד.

ניסן סלומינסקי: לא עד שילמד.

ניסן סלומינסקי: אין.

ניסן סלומינסקי: אלא אם כן יגיש צו חדש, אם ירצה, או ישנה את החוק, אבל החוק הזה נעצר, נקודה.

ניסן סלומינסקי: אתה לא מוציא תעודות.

<יהודה זמרת: אין יותר תעודות ביומטריות.

יעל גרמן: אני מבקשת לשאול ולהבהיר.

יעל גרמן: עומדות בפנינו שתי אפשרויות.

יעל גרמן: אחת, להאריך את הצו.

ניסן סלומינסקי: כולל המאגר.

יעל גרמן: הארכת הצו משמעותה שממשיך הלאה הפיילוט, לא נעצר, ממשיך.

יעל גרמן: אפשרות שנייה, לא להאריך את הצו.

ניסן סלומינסקי: ואז הכול נעצר.

ניסן סלומינסקי: לא רק המאגר.

ניסן סלומינסקי: כולל הנפקת תעודות זהות.

יעל גרמן: הפיילוט והכול נעצרים.

יעל גרמן: ואז מה קורה למאגר?

יעל גרמן: זו השאלה השנייה שלי.

ניסן סלומינסקי: עומד על מכונו ומופיע בחוק מה קורה אתו בהמשך.

צחי הנגבי: אני רוצה לומר למסתייגים, העניין הוא לא אופוזיציה וקואליציה.

צחי הנגבי: עמדתי לא ברורה כי עוד לא למדתי את הנושא.

צחי הנגבי: אני לא רואה בזה נושא שקשור לממשלה.

צחי הנגבי: לכן דווקא הבקשה להארכה מאפשרת לנו, למסתייגים בוודאות ולמי שלא יודעים מה נכון, לקבל עוד 9 חודשים לצורך העמקה בנושא.

צחי הנגבי: אני לא רואה למה לא.

מיקי רוזנטל: כי הדבר הזה נגרר כבר 4 שנים ויש חילוקי דעות.

צחי הנגבי: הוא לא נגרר.

מיקי רוזנטל: סליחה, הביטוי לא נכון, הוא מתקיים 4 שנים.

מיקי רוזנטל: לדעת כל המומחים הפיילוט הסתיים.

מיקי רוזנטל: יש פה רק שאלה אחת, שהשר צריך ללמוד וגם אנחנו רצוי שנלמד, אבל 9 חודשים זה זמן בלתי סביר.

צחי הנגבי: מה זה משנה אם 9 חודשים או 8 חודשים?

מיקי רוזנטל: זה כן משמעותי בגלל שהנושא שנוי במחלוקת.

צחי הנגבי: דיברתי עם השר, שאלתי אותו למה לא 3 חודשים.

צחי הנגבי: הוא אמר: "שנים עבדו על זה.

צחי הנגבי: אני לא יכול ללמוד הכול תוך 3 חודשים.

צחי הנגבי: תנו לי 9 חודשים.

צחי הנגבי: מה הבעיה?

צחי הנגבי: אולי אסיים אחרי 6 חודשים אבל אני לא רוצה להיות מוגבל.

צחי הנגבי: " זה נראה לי כל-כך טריוויאלי.

מיקי רוזנטל: אם הוא היה אומר שנה וחצי, זה היה מוגזם?

צחי הנגבי: לדעתי כן.

תמר זנדברג: יש לי ארבע שאלות ממש קצרות.

תמר זנדברג: אני מצטרפת לדברים – כבר אמרתי את זה קודם – גם לגבי דוח מבקר המדינה וההתנגדות העקרונית למאגר.

תמר זנדברג: לאור זה יש לי ארבע שאלות קצרות.

תמר זנדברג: שאלה ראשונה, לאור ההמלצה של הוועדה המייעצת שלא לקחת טביעות אצבע אלא רק צילום פנים, איך אתם מפרשים את ההחלטה הזאת?

תמר זנדברג: מה, לקחת טביעות אצבע זה מסוכן אבל תמונת פנים לא?

תמר זנדברג: כלומר, מה המסקנה הערכית שאנחנו, אלה שבאים לשקול – אני אומרת במיוחד למי שעדיין לא גיבשו את עמדתם – מה זה אומר לגבי ההמלצה שטביעות אצבע לא ייאספו במאגר?

תמר זנדברג: האמנם?

תמר זנדברג: האם זה לא אומר שאיסוף מידע כזה מסוכן?

מיקי רוזנטל: זה מה שאומרת הוועדה הממליצה.

תמר זנדברג: כך ציינתי.

תמר זנדברג: אני שואלת איך אנחנו כוועדה מפרשים את זה.

צחי הנגבי: השאלה מה נימוקי האבחנה בין טביעות אצבע ובין צילום פנים.

תמר זנדברג: מה הנימוקים ומה המסקנה מן ההמלצה הזו, מה זה אומר בעצם, והאם זה לא אומר בעצם שגם איסוף צילומי פנים אולי מסוכן ועכשיו נתחיל לאסוף וזה לא יהיה טוב.

תמר זנדברג: שאלה שנייה, אני ממליצה לחברי הוועדה ולנו, אם אנחנו בכל זאת מאריכים את הפיילוט, דבר שאני ממליצה לא לעשות אותו ולבטל אותו, אבל אם אנחנו עושים את זה בסמכותנו להחליט להמשיך בו ללא האיסוף של טביעות האצבע.

תמר זנדברג: אני ממליצה לעשות את זה.

תמר זנדברג: שאלה שלישית, אני מצטרפת לשאלה שעלתה פה.

תמר זנדברג: האם ביכולתנו לקצר את תקופת ההארכה מ-9 חודשים ל-3 חודשים?

תמר זנדברג: ושאלה אחרונה, לאור המידע שעלה מדוח מבקר המדינה לגבי השאלה שעומדת בבסיס הנחיצות, והיא שאין כל-כך בעיות כאלה של מה שנקרא הרכשות כפולות, או גניבת זהות בשפה פשוטה יותר, נשאלת השאלה מה התועלת שאנחנו רואים, ולאור המסקנות של הדוח – התייחס לזה נדמה לי חבר הכנסת רוזנטל, לנושא של הגיבוי בחברות פרטיות.

תמר זנדברג: נשאלת השאלה, אל"ף, האם בחנתם את השאלה הזו של הנחיצות, גם אל מול הסכנות, ובי"ת, אולי זו שאלה מקדימה, המידע הזה שנאסף עד עכשיו, טביעות האצבע וכן צילומי הפנים, איך הוא נכנס למאגר?

תמר זנדברג: באיזה אמצעי טכנולוגי הוא נכנס?

תמר זנדברג: האם אופן כניסתו הוא לא באמצעים של תקשורת, שאז בעצם מזה יצא כל מה שנידון בדוח מבקר המדינה לגבי נושא התקשורת והעברת מידע למקומות אחרים?

רויטל סויד: לכאורה אנחנו נמצאים פה באיזה דיון פרוצדורלי ולא בדיון מהות, אבל אנחנו גולשים ממש לדיון של מהות.

רויטל סויד: אם אנחנו מדברים פה רק על דיון פרוצדורלי אז מה היא כל החגיגה הזאת של ההתכנסות מהיום למחר, וזה בדיוק כך, וישיבה בשעה 16:00, שאמורה להיות ישיבה שבה גופים רציניים וחברי כנסת וסגני שר צריכים לקבל החלטה מעכשיו לעכשיו על הארכת פרויקט כל-כך חשוב?

רויטל סויד: אנחנו מבינים עכשיו, על אף שהדבר לא נאמר במפורש על-ידי היועצת המשפטית כי לא ניתן לה לענות, שהתליה של הפרויקט הזה עכשיו לא משמידה את כל הנתונים ולא גורמת לכך שהכול הולך לפח, כפי שאומרים.

רויטל סויד: אז בואו נתכבד עכשיו, נעצור את הדבר הזה, נתלה אותו.

רויטל סויד: ייקח לו השר כמה זמן שהוא צריך ללמוד, 9 חודשים, שנה, שנה וחצי או שנתיים וילמד אותו ואחר-כך נתכנס.

רויטל סויד: ואם לא, אם אנחנו באמת מכבדים, קודם כול את הבית הזה, דבר שני את האזרחים, את פרטיותם ואת זכויותיהם ומכבדים את הפיילוט הזה, בין מי שהוא בעד ובין מי שהוא נגד, אז בבקשה בואו נקבל החלטה על דבר אחד, שמתלים את הפרויקט על-אתר.

צחי הנגבי: את זוכרת שזה מאגר וולונטרי.

רויטל סויד: כן, המאגר וולונטרי, אבל מנותבים אנשים באופן ישיר כשהם מגיעים למשרד הפנים.

רויטל סויד: אני יכולה לומר את זה גם ברמה האישית, על איך שאני חוויתי את זה.

רויטל סויד: אנשים מנותבים.

רויטל סויד: אנשים לא מבינים את הסיטואציה הזאת.

ניסן סלומינסקי: הם אומרים שבתקופה הזאת לא יוכלו להוציא תעודות אפילו בלי מאגר.

מיקי רוזנטל: יוכלו להוציא תעודות ישנות.

ניסן סלומינסקי: ישנות, אבל לא חכמות.

מיקי רוזנטל: בסדר, יש לזה מחיר.

רויטל סויד: ישר מובילים אותם למאגר.

רויטל סויד: הם בכלל לא מבינים מה הם עושים, הם לא מבינים את המשמעויות.

צחי הנגבי: הם עדר של מה?

רויטל סויד: הם מגיעים, מנתבים אותם וכך הם עושים.

אורי מקלב: נער בן 16 וחצי.

רויטל סויד: הם לא נוהרים באוטובוסים.

רויטל סויד: הם מגיעים לבד.

רויטל סויד: זה דבר אחד.

רויטל סויד: אני מבקשת שהיום נַתלֶה את הפיילוט הזה ואחר-כך נתכנס, אפשר במושב הבא, אפשר לגשת ולהידרש לעניין.

רויטל סויד: אבל זה בעניין הפרוצדורלי.

רויטל סויד: לגופו של עניין- - -

צחי הנגבי: אין לגופו של עניין.

צחי הנגבי: אפשרתי לשאול שאלות.

צחי הנגבי: יש לך שאלה?

רויטל סויד: אז המשך לעניין הפרוצדורלי.

רויטל סויד: מה קרה עם כל הנתונים, שחלקם היו שגויים?

רויטל סויד: אנחנו יודעים שהיו שם טביעות אצבע שניטלו וחלקן לא היו תקינות.

רויטל סויד: מה קרה עם כל הנתונים האלה?

רויטל סויד: איך בכלל עלו על זה שטביעות האצבע האלה לא תקינות?

רויטל סויד: הם נערכו בהשוואה למשהו שהוא כן תקין?

צחי הנגבי: איך נחשפו התקלות?

רויטל סויד: איך נחשפו התקלות האלה והאם הם נעשו בהשוואה למאגר אחר של טביעות אצבע.

רויטל סויד: איך עלו על התקלות האלה, זה דבר אחד, ומה קורה עם הנתונים האלה שקיימים.

רויטל סויד: דבר שני, האם הייתה זליגה, לא במובן של בריחה והעברת מידע, אלא האם היתה העברה של מידע מן המאגר הזה לידי רשויות כמו המשטרה או השב"כ וכיוצא בזה?

<יהודה זמרת: זה אסור לפי החוק.

רויטל סויד: בסדר גמור, אני שואלת ואתה תענה שאסור לפי החוק.

מיקי רוזנטל: אתה יודע כמה אנשים עברו על החוק?

רויטל סויד: אני רוצה לדעת אם בפועל, על אף האיסור על-פי החוק, לא הייתה העברת מידע כזה.

צחי הנגבי: האם הרשות עברה על החוק.

רויטל סויד: ודבר שלישי, אנחנו נמצאים בפיילוט והוא מאוד-מאוד חשוב.

רויטל סויד: למה אי אפשר בתקופת הפיילוט לא לקיים מאגר?

רויטל סויד: להוציא את אותן תעודות זהות, אפשר להנפיק אותן, שיהיו שבבים, קלסתרון, פנים, טביעות אצבע.

רויטל סויד: למה צריך מאגר בתקופת הפיילוט?

צחי הנגבי: זה מה שהחליטה הכנסת.

צחי הנגבי: זה החוק.

רויטל סויד: אבל אנחנו בפיילוט.

רויטל סויד: קודם כול ראיתי איך אנחנו בבית הזה לוקחים הצעות חוק ומעבירים אותן תוך 24 שעות או 48 שעות, בלי חובת הנחה.

רויטל סויד: אפשר יפה מאוד במליאה גם לקבל את החותם שבתקופת הפיילוט לא ייאגר המידע הזה.

רויטל סויד: אפשר יהיה להמשיך אותו אבל לא ייאגר המידע.

צחי הנגבי: אנחנו לא יושבים פה כרשות ערעור על החוק.

דוד אמסלם: הייתי מבקש שנתמקד במטרת הדיון.

דוד אמסלם: יש פה פרוצדורה.

דוד אמסלם: אני לא מכיר את הנושא לעומק, אלמד את זה, אקח את זה ואקרא בבית בשישי-שבת.

דוד אמסלם: לי אין הרבה זמן אז אני מבקש כרגע להיות צמודים לדיון.

דוד אמסלם: השאלה כרגע היא האם להאריך את הפיילוט, כן או לא.

דוד אמסלם: זאת השאלה.

דוד אמסלם: מבחינתי ברגע שנעשה פיילוט לא חשוב אם זה 700,000 או 900,000.

דוד אמסלם: אנשי המקצוע מבקשים את זה.

דוד אמסלם: זאת אומרת, ממה נפשך?

דוד אמסלם: אם הסיפור לא היה צריך לעלות אז לא היה צריך בכלל להיכנס אליו מלכתחילה.

דוד אמסלם: מלפני שבועיים או אני לא יודע מתי זה התחיל, אבל מרגע שזה כבר התחיל ואם הם מבקשים להאריך את זה בעוד 100,000 או 200,000 זה כבר לא חשוב.

דוד אמסלם: לכן אני מבקש, בואו נתמקד, נביא את זה להצבעה ונגמור את האירוע.

דוד אמסלם: לא מה עושים וכן עושים, זה פחות חשוב.

מיכל רוזין: אקצר על דבריי, אני לא רוצה לחזור על דברי חברי.

מיכל רוזין: אני מסכימה איתם כמובן לגבי המאגר הביומטרי.

מיכל רוזין: אבל אני רוצה לשאול, אם כבר הקואליציה תחליט להאריך את זמן הפיילוט, מה יקרה בתקופה הזאת?

מיכל רוזין: זאת אומרת, במה מתחייבים להכניס שינויים?

מיכל רוזין: מי הולך לבדוק את הדבר?

מיכל רוזין: הרי ברור שהרשות – ולא שאני חושדת בהם – אבל כל גוף שבודק את עצמו בסופו של דבר רוצה להתקיים, רוצה להגיד שזה נהדר, זה נפלא, זה מצוין וזה צריך להתקיים.

מיכל רוזין: לכן האם אנחנו מוצאים את הדרך, אם על-ידי ועדות הכנסת, אם על-ידי גוף ציבורי אחר, כמובן לא פרטי, האם יש דרך שבה אנחנו נבחן את הפיילוט הזה באופן מעמיק יותר מאשר רק לתת 9 חודשים?

מיכל רוזין: הרי בעוד 9 חודשים נבוא לכאן ועוד פעם יגידו לנו: רגע, וככה ואחרת.

מיכל רוזין: זאת אומרת, יש פה רשות שכמובן המטרה שלה להמשיך את העניין, זו הכוונה שלה וצריך לבחון את הדברים לעומק.

חיים ילין: לפי מה ששמעתי אני צריך להתנגד ל-9 חודשים, ואסביר למה, אבל זה גם שאלה.

חיים ילין: באמת העבירו פה חוקים ב-48 שעות.

חיים ילין: אפשר להעביר מה שרוצים בכנסת, האמן לי, יכול לעשות את זה מצוין ראש הממשלה, חד-משמעית.

חיים ילין: קיבלתי שיעור מאלף מה היא דמוקרטיה ואיך אין שום בעיה להעביר חוקים.

חיים ילין: אבל יש פה לדעתי כשל ניהולי.

חיים ילין: אני לא מדבר על הצד המשפטי בכלל.

חיים ילין: אם מבקר המדינה אומר שיש כשלים בדרך, מה מבקש השר?

חיים ילין: השר מבקש מאתנו: בואו תכניסו עוד 300,000 איש לתוך הכשל הזה.

חיים ילין: זה מה שהוא מבקש.

חיים ילין: לכן אני לא יכול להצביע בעד דבר כזה.

חיים ילין: אני כן יכול להצביע בעד להקפיא את הכול, שייקח כמה זמן שהוא רוצה עכשיו בשביל לערוך את כל הבדיקות וללמוד.

חיים ילין: האמינו לי, אחרי זה בחקיקה בתוך 12 שעות המאגר יהפוך להיות מקופסה שאף אחד לא משתמש בה לדבר הכי פעיל שיש.

חיים ילין: לכן אני לא מפחד מהחקיקה.

חיים ילין: אני מודאג מכך שיש לי היום אחריות כחבר כנסת בעניין הזה.

חיים ילין: שמעתי גם את רם ולצר היטב-היטב.

חיים ילין: יש מספיק נתונים בשביל לקבל החלטות.

חיים ילין: אמרתי בהתחלה, אם אתם משנים – לא הבנתי גם שהולכים לשנות פה את הציוד או את התפיסה, שאנחנו צריכים להצביע על 9 חודשים בשביל לעשות ניסוי על דברים אחרים.

חיים ילין: לכן אני מתנגד בכל תוקף, אבל אם יש לכם תשובה נאותה על זה שאתם לא מסכנים עוד אנשים בתוך המאגר אשמח לדעת את זה כי זאת המהות של השאלה.

חיים ילין: אני לא יכול להצביע בעד להכניס עוד אנשים לתוך פיילוט שהוא לפי מבקר המדינה, לפחות חלקו, נכשל.

אורי מקלב: תודה רבה, אדוני היושב-ראש.

אורי מקלב: מכיוון שיש לי פריבילגיה להיות אחרון הדוברים לפי הסדר שאתם קבעתם אני רוצה להציע.

אורי מקלב: אני חושב שזה אפשרי וזה לא סותר את כל מה שדיברנו ביחד, כל אחד מן החברים.

אורי מקלב: אני מציע להמשיך את הפיילוט ל-9 חודשים כפי שהשר מבקש, כדי שיוכל ללמוד את החומר.

אורי מקלב: אני גם רואה את הבקשה של השר שמופיעה בפנינו.

אורי מקלב: הוא לא כותב שהוא רוצה להוסיף עוד מאגר.

אורי מקלב: הוא כותב: אני רוצה ללמוד, להעמיק בדוחות, לקיים דיונים ממצים בוועדות הרלוונטיות.

אורי מקלב: הדוחות גם לא יהיו רלוונטיים לאלה שיתווספו, לא הולכים לעשות דוחות חדשים אלא יסתמכו רק על מה שהיה.

אורי מקלב: אנחנו נמשיך, כדי שאפשר יהיה לפעול, גם לפי בקשת השר וגם לפי בקשה לפי סעיף 11(ד), אבל לא נוסיף אנשים חדשים.

אורי מקלב: ניתן את הסמכות, הפיילוט ימשיך במתכונת חוקית, הוא חי וקיים, אנחנו לא מדוממים אותו, אבל נקבל החלטה שלא מוסיפים לפיילוט אנשים חדשים.

אורי מקלב: זה לא צריך לפגוע בשום דבר.

חיים ילין: אבל לפי מה שהבנו אי אפשר לקיים.

אורי מקלב: אפשר לקיים.

אורי מקלב: למה אי אפשר לקיים?

מיכל רוזין: אי אפשר להנפיק עוד תעודות לאנשים.

ניסן סלומינסקי: עוד מעט הם יענו תשובות.

אורי מקלב: לאנשים חדשים לא צריך להנפיק, אבל למי שקיים כבר ומי שאבדה לו התעודה- - -

<יהודה זמרת: מי שתאבד לו התעודה אי אפשר יהיה להנפיק לו.

אורי מקלב: למה?

אורי מקלב: אנחנו נקבל החלטה שכן.

<יהודה זמרת: יש חוק ראשי ויש צו.

אורי מקלב: אפשר להגיע להסכמה.

חיים ילין: יהודה זמרת, אתה מדבר על החוק.

חיים ילין: אפשר לשנות חוק בשעתיים.

<יהודה זמרת: מדובר בחוק קיים.

ניסן סלומינסקי: אחרי שאורי מקלב יסיים אתם תענו תשובות.

אורי מקלב: בזה נוכל להגיע להסכמה.

אורי מקלב: אם לא נוסיף אנשים נוספים- - -

<קריאה: כל השאלות האלה היו צריכות להישאל בתחילת הדרך, לא עכשיו.

אורי מקלב: אם אנחנו מגיעים למצב שהפיילוט יכול לפעול באופן חוקי ויש לו את הסמכות לפי כל מה שאתם צריכים, גם לפי סעיף 11(ד) וכולי, אבל יש כאן חשיבה, שאם יש על זה ביקורת למה להוסיף עוד אנשים ועוד מאגרים?

אורי מקלב: אנחנו נעצור את מה שקיים כיום, בהסכמה שהרשויות המוסמכות לא ינפיקו תעודות לאנשים חדשים.

אורי מקלב: אני חושב שעל זה נוכל להגיע להסכמה, גם על-ידי מי שמתנגדים להמשך.

אורי מקלב: עו"ד זמרת, זה יכול להיות גם בהסכמה.

אורי מקלב: אתם לא רוצים להפסיק, אתם רוצים הכול, אתם לא מוכנים בשום דבר להתגמש: אנחנו נמשיך בכול במשך 9 חודשים.

ניסן סלומינסקי: תמו דברי חברי הכנסת.

ניסן סלומינסקי: אנחנו רוצים בינתיים לשמוע כמה מן הגופים, אבל בקצרה, לשמוע שאלות.

ניסן סלומינסקי: אחר-כך ניתן זמן, תענו תשובות גם לחברי הכנסת וגם לגופים.

ניסן סלומינסקי: הראשונה היא פרופ' קרין נהון מן המרכז הבין-תחומי ומאוניברסיטת וושינגטון.

<קרין נהון: ערב טוב לכולם.

<קרין נהון: זה היה יום ארוך.

<קרין נהון: אני רוצה להגיד כמה דברים.

<קרין נהון: רוב האנשים כאן מכירים זה את זה, אנחנו בסבב של 7 שנים בסיפור הזה.

<קרין נהון: קודם כול, אני רוצה להודות לוועדה המייעצת כי אני חושבת שבפעם הראשונה באמת נוצר דוח שמתחיל להיות מקצועי.

<קרין נהון: אנחנו חלוקים כמובן בשאלה האם נחוץ או לא נחוץ מאגר, אבל אנחנו מודים מאוד על העבודה המקצועית שנעשתה.

<קרין נהון: רבותי, ב-2007 דובר רק על תעודה ביומטרית חכמה.

<קרין נהון: ב-2007 כרכו את התעודה הביומטרית החכמה ביחד עם מאגר ביומטרי, כשהמטרה היתה בעצם למנוע הרכשה כפולה.

<קרין נהון: מעולם לא הוצגו נתוני אמת במדינת ישראל – את זה גם מבקר המדינה כתב – לגבי בעיית הרכשה כפולה, מה גודלה ועל מה אנחנו מדברים בעצם, ומכאן התחילה הבעיה.

<קרין נהון: מבחן הנחיצות בראש ובראשונה לא אמור לבדוק את יעילות המערכות הביומטריות.

<קרין נהון: כן, זה אמור בצורה עקיפה, אבל מבחן הנחיצות אמור לבדוק האם המאגר נחוץ למדינת ישראל.

<קרין נהון: דהיינו, לדעת מה הסיכון לביטחון, מה הסיכון לפרטיות, אילו סוגי סיכונים לביטחון יש, מה השימושים השניוניים שיש.

<קרין נהון: אני שומעת, וגם היועצת המשפטית דיברה על זה, לא מדובר רק על הרכשה שנייה, פתאום מדובר על שימושים של גורמי ביטחון שונים.

<קרין נהון: ודבר נוסף פרט לשימושים השניוניים, מה העלות שזה הולך לעלות למדינת ישראל?

<קרין נהון: מיליארד שקל זה לא סכום קטן, אפשר להקדיש את זה לדברים אחרים.

<קרין נהון: אנחנו צריכים לזכור את זה.

<קרין נהון: היה פיילוט של שנתיים ודוח מבקר המדינה מדבר על כך שיש כשלים חמורים, החל מתכנון שנעשה ללא פרוצדורה תקינה, תכנון שנעשה ללא פרוטוקולים, בלי עבודת מטה מרכזית.

<קרין נהון: לא אני אומרת את זה, מבקר המדינה אומר את זה.

<קרין נהון: אני לא יודעת איך ליקויים כאלה אמור להיות מתוקנים.

<קרין נהון: דבר שני שמבקר המדינה אומר, שהוא חשוב מאוד לענייננו, שלא נבדקו כל החלופות, וזה דבר קריטי.

<קרין נהון: אם אתם שואלים אותי, אני כמובן נגד מאגר, אני חושבת שזה לא טוב לביטחון המדינה, אבל אם כן תחליטו להאריך היום את הפיילוט אני חושבת שהגיע הזמן שבתקופה החדשה כן תהיה בדיקה מהותית ואמיתית של החלופות.

<קרין נהון: כשאנחנו מדברים על חלופות אנחנו לא מדברים על תשאול בצורה הכי בנלית כי רוצים להכשיל אותו ולעשות ניסוי למראית עין אלא באמת בדיקה של החלופות.

<קרין נהון: יש לנו רשימה, הוצאנו דוח מומחים.

<קרין נהון: לא אלאה אתכם בעניין הזה.

<קרין נהון: דבר שני, לבדוק את הנחיצות.

<קרין נהון: תבדקו כמה זה יעלה אם באמת זה ידלוף.

ניסן סלומינסקי: יש לך עוד דקה.

מיכל רוזין: היא אומרת דברי טעם.

<קרין נהון: דבר אחרון שהייתי רוצה להגיד, בסופו של דבר היו שלושה דוחות, אם אני לא טועה, אבל לא היה אף פעם דיון בבית הזה לגבי הפקת לקחים.

<קרין נהון: אני לא מבינה את זה.

<קרין נהון: הפקת לקחים לגבי פרויקט לאומי, ואני באמת ובתמים מאמינה שאנשים שעומדים משני צדי המתרס באמת רוצים את הטוב של המדינה.

<קרין נהון: תערכו דיון אמיתי של הפקת לקחים.

<קרין נהון: תודה רבה.

ניסן סלומינסקי: תודה.

ניסן סלומינסקי: נעבור לדורון שקמוני, לפי הבקשות שהוגשו.

ניסן סלומינסקי: אנא תציג את עצמך.

<דורון שקמוני: תודה על ההזדמנות.

<דורון שקמוני: אנסה לצמצם בדברי.

<דורון שקמוני: קרין נהון גם נגעה בחלק גדול מן הנקודות.

<דורון שקמוני: אני עוסק באבטחת מידע קרוב לארבעים שנים ואני, בין היתר, מכיר מערכות של הזדהות אזרחים, כולל את המערכת של מדינת ישראל לעומק, כך שאני מדבר מתוך הכרות קרובה.

<דורון שקמוני: כפי שנאמר, שאלה שעומדת כאן למבחן היא שאלת נחיצותו של מאגר ביומטרי.

<דורון שקמוני: מאגר ביומטרי הוא דבר ייחודי, הוא ייחודי בעולם, ובשימושו זה הוא כמעט יחיד בעולם.

<דורון שקמוני: אפילו במדינות שבהן על-פי דוח מרכז המחקר והמידע של הכנסת הוצג כאילו יש כזה מאגר מסתבר שאין כזה מאגר והמידע שהתקבל כאן היה לא לגמרי מדויק.

<דורון שקמוני: לא בכדִי מדינות רבות שקלו וניסו וחשבו וחוקקו מאגרים ביומטריים וביטלו אותם בגלל שהדבר הזה הוא אִיום, החל מאיום ביטחוני על ביטחון התושבים עצמם, דרך איום על פרטיות וכלה בבעיית אבטחת מידע.

<דורון שקמוני: הגנתו של מאגר כזה היא דבר שנתפס ברוב העולם המערבי ככמעט בלתי אפשרית.

<דורון שקמוני: הוא יזלוג בנקודה מסוימת, אגב לא בהכרח ייפרץ אבל יזלוג, זה ברור לכל מי שעוסק בנושא.

<דורון שקמוני: שאלת נחיצותו של מאגר היא שאלה מהותית, היא שאלה קרדינלית.

<דורון שקמוני: גם בדוחות שהתקבלו בימים האחרונים, כמובן הרשות אומרת שנחיצותה מלאה, על זה כמובן אין ויכוח, הרשות תגיד את זה בכל מקרה, אבל גם בדוח של הוועדה המייעצת יש הידרשות גדולה לשימושים שאינם השימושים שננקבו בחוק.

<דורון שקמוני: מכיוון שיש טענה שזה אולי באיזה שלב יסייע למשטרה – על זה יש גם ויכוח גדול ויכול להיות שאנשי המשטרה פה יכולים להתבטא – ומכיוון שיש טענות על מטה ללוחמה בטרור אז מדברים על כך שהנחיצות אולי קיימת.

<דורון שקמוני: אבל הנחיצות כפי שנקבעה בדרישות החוק במקור מעולם לא הוכחה.

<דורון שקמוני: יותר מזה, הבעיה שהמאגר כביכול בא לפתור בכלל לא הוכחה מעולם כבעיה, היא לא הוצגה כבעיה, היא לא הודגמה כבעיה.

<דורון שקמוני: היא בסך הכול קיימת כחלק מהליך חשיבה של אנשים שאומרים: אנחנו חוששים שהבעיה הזאת תקרה.

<דורון שקמוני: לכן כאשר התחלנו את התהליך היה צריך לעשות דבר מאוד-מאוד פשוט, להתחיל בתהליך של יצירת התעודות וההרכשה ללא מאגר, לראות האם מתחילה להיווצר בעיה.

<דורון שקמוני: אם מתחילה להיווצר בעיה – ניגשים למחוקק, אומרים: חברים, אנחנו צריכים אלמנט מסייע כי אנחנו מתחילים לראות בעיה של הרכשה כפולה.

ניסן סלומינסקי: אני מצטער, אבל הזמן שלך הסתיים ואין לנו ברירה, אנחנו נאלצים לעצור פה.

<דורון שקמוני: לסיכום, את הפיילוט צריך להפסיק וצריך למחוק את המאגר ולהתחיל להתקדם באופן שייתן תעודות זהות לכל אזרח בישראל.

חיים ילין: היית מתחילת הדרך ואמרת את הדברים האלה או רק היום?

<דורון שקמוני: בוודאי.

<דורון שקמוני: אני מלווה את התהליך הזה כבר 7-8 שנים.

<אלי ביהם: אני פרופסור בפקולטה למדעי המחשב בטכניון.

<אלי ביהם: התמחותי היא בשבירת צפנים ואבטחת מידע.

<אלי ביהם: אני עוסק באבטחת מידע וסייבר בגופים נוספים בהתנדבות, גם למען המדינה, ואני מכותבי דוח המומחים.

<אלי ביהם: היות ונתנו פה מבוא ארוך לפניי אז אתייחס למעט נקודות, אבל ממוקדות יותר.

<אלי ביהם: הדבר הראשון שאני רוצה להגיד, לבדיקה האם צריך מאגר לא צריך רק לשאול האם יש לו מטרות טובות.

<אלי ביהם: צריך לבחון גם מה סיכוניו.

<אלי ביהם: בחינת הסיכונים משום מה לא נבחנה בפיילוט.

<אלי ביהם: לא ראיתי בשום דוח שהתפרסם על-ידי הרשות הביומטרית או על-ידי רשות האוכלוסין, משרד הפנים או כל גוף אחר דיון על הסיכונים של המאגר: מה סיכוניו לביטחון המדינה, מה סיכוניו מדליפה של כל המאגר, מה סיכוניו מדליפה יומיומית על-ידי שוטר שיש לו זכות לשאול שאילתות את המאגר – ויש המוני שוטרים שזכותם לעשות את זה, כולנו יודעים מה קורה במשרדים אחרים שבהם יש מאגרי מידע והם דולפים כל הזמן – ומה סיכוניו לפרטיות האזרחים.

<אלי ביהם: לא ראיתי שום דוח כזה.

<אלי ביהם: הפעם היחידה שראיתי בכלל התייחסות לזה בדוח רשמי זה הדוח של הוועדה המייעצת שהתפרסם אתמול, שבין הסיבות שהוא מזכיר מופיעות סיבות מן הסוג הזה.

<אלי ביהם: לדעתי עצם זה שזה לא נבחן כבר אומר שהפיילוט נכשל.

<אלי ביהם: אם בכל זאת תחליטו להאריך את זה לדעתי צריך לחייב את הגופים האלה לערוך את הבדיקה הזאת, לכתוב דוחות רציניים.

<אלי ביהם: אחד הדברים שהם עשו, פרט מלכתוב דוחות בעצמם, הם פנו לגופים אקדמיים, למשל המרכז הבין-תחומי, לכתוב דוחות על יתרונותיו של המאגר בלחימה בטרור.

<אלי ביהם: הם יכלו לפנות לגופים לכתוב דוחות על חסרונותיו של המאגר וסיכוניו לביטחון המדינה ודברים אחרים.

<אלי ביהם: בנוסף לכך, לא נבחנו מגוון חלופות אחרות, לא חלופות שמקובלות בעולם – החלופה הבלגית הוזכרה כבר פעמים רבות, אני יכול לחזור עליה שוב.

<אלי ביהם: בלגיה לא חושבת שהיא צריכה מאגר והיא חושבת שהחלופה שלה בסדר.

<אלי ביהם: גרמניה – אין לה מאגר.

<אלי ביהם: מדינות אחרות – אין להן מאגר.

<אלי ביהם: אין שום סיבה שהמדינה שלנו תתנהג אחרת ממדינות אחרות שלהן יש חלופות שהן חושבות שהן בסדר.

<אלי ביהם: לפחות היה צריך לשקול את החלופות האלה בפיילוט ולבחון אותן.

<אלי ביהם: הן לא מוזכרות.

<אלי ביהם: בדוח שלנו הזכרנו מגוון פרמטרים אחרים שניתנים לבחינה, שייתכן שהיו משכנעים את כותבי הדוח שלא צריך את המאגר ואפשר לפתור את הבעיות המקוריות באמצעים אחרים, אם יש בעיות מקוריות בכלל.

<אלי ביהם: זה לא נבחן.

<אלי ביהם: אפשר היה לערוך את הבדיקה.

<אלי ביהם: הבדיקה לא נעשתה.

<אלי ביהם: לדעתי, נכשלנו.

<אלי ביהם: צריך להשמיד, להשמיד, להשמיד את המאגר.

ניסן סלומינסקי: תודה רבה.

ניסן סלומינסקי: יורם הכהן, בבקשה.

<יורם הכהן: אני הקמתי ועמדתי בראש הרשות למשפט וטכנולוגיה במשרד המשפטים, שהיה הגוף שליווה מבחינת הגנת הפרטיות את התהליך של חקיקת החוק.

<יורם הכהן: למען האמת, הייתי אומר שגם עמדתי בראש האופוזיציה הפנימית בשירות המדינה לרעיון של המאגר הביומטרי.

<יורם הכהן: אני רוצה לחזור למשהו שאמרתי בדיון בממשלה ואני חושב שהשר דיכטר, בתוארו אז, היה היחיד ששמע את זה.

<יורם הכהן: אמרתי שמדינת ישראל חייבת תעודת זהות חכמה וההחלטה ללכת למאגר ביומטרי דוחה את האפשרות שמדינת ישראל תקבל תעודת זהות חכמה.

<יורם הכהן: הרבה יותר חשוב מבחינת הנזקים זה לעשות תעודת זהות חכמה עכשיו ואת שאלת המאגר הביומטרי אפשר לפתור בדיונים כאלה ואחרים במקביל.

<יורם הכהן: אני חושב שהכנסת צריכה לקבל החלטה אמיצה, מן הבחינה הזאת שהיא צריכה להבין שיש פה – אשתמש במונח עסקי – Sunk cost.

<יורם הכהן: זאת אומרת, צריך לקבל החלטה שאנחנו עוצרים את זה.

<יורם הכהן: אנחנו נותנים לציבור תעודות זהות חכמות ובוחנים את שאלת המאגר הביומטרי בדיונים כאלה ואחרים שייעשו במקביל.

<יורם הכהן: הדחייה ההולכת ונמשכת באספקה של תעודות זהות חכמות לכלל מדינת ישראל גורמת נזק גדול.

<יורם הכהן: הרשות שעמדתי בראשה היא זו שפיצחה את פרשת האגרון, פרשת דליפת מרשם האוכלוסין.

<יורם הכהן: אנחנו יודעים בדיוק מה הנזק של הדבר הזה.

<יורם הכהן: זה שלאזרחי מדינת ישראל אין תעודת זהות חכמה זה נזק מתמשך.

<יורם הכהן: הדעה שלי היא שניתן לקיים תעודות באיכות גבוהה גם בלי מאגר ביומטרי.

חיים ילין: סליחה, אבל עדיין אתה צריך מאגר.

<יורם הכהן: לא, אני לא צריך מאגר.

חיים ילין: אם אתה מנפיק לכל אחד תעודה חכמה אין לך "דאטה בייס" ואין לך כלום?

<יורם הכהן: לא, אין קשר בין תעודה חכמה ומאגר.

<קרין נהון: אתה יכול לאמת זהות בלי המאגר.

<יורם הכהן: אני רוצה להפנות את תשומת לבכם לדוח המעניין מאוד של הוועדה המייעצת מכיוון שאנחנו רואים פה שלאור שינויים טכנולוגיים שקרו בפרק זמן מאוד-מאוד קצר גוף מקצועי ממליץ על זה שלמעשה אולי לא צריך טביעות אצבע.

<יורם הכהן: יכול להיות שהשינויים הטכנולוגיים האלה יגרמו גם לכך שבעוד תקופה מסוימת גם לא יצטרכו תמונות פנים כי יהיו חלופות אחרות יותר אפקטיביות ואולי גם פחות פוגעות.

<יורם הכהן: הקמה של מאגר ביומטרי על כלל אוכלוסיית מדינת ישראל היא דבר מסוכן מאוד.

<יורם הכהן: תודה רבה.

ניסן סלומינסקי: תודה.

ניסן סלומינסקי: נעבור לתשובות.

ניסן סלומינסקי: אני מבקש ממש בקצרה.

ניסן סלומינסקי: אני מתנצל שהיה עוד מישהו שביקש להתבטא ולא נספיק לתת לו.

ניסן סלומינסקי: אני רוצה שיענו את התשובות כי חברי הכנסת שאלו ואחרים דיברו.

ניסן סלומינסקי: בבקשה בקצרה.

<עירית וייסבלום: אני עו"ד עירית וייסבלום מרשות האוכלוסין וההגירה.

<עירית וייסבלום: עולות פה הרבה שאלות מהותיות שהן כמובן שאלות לגופו של עניין, שיש להן הרבה מקום וצורך.

<עירית וייסבלום: לא יהיה כאן זמן לענות על הכול.

<עירית וייסבלום: מטבע הדברים אנחנו רגילים שבדיונים האלה יש לנו זמן מועט מאוד לענות.

<עירית וייסבלום: אני רוצה לשים על השולחן, ברשות חברי הוועדה, את השאלה מה קורה אם הוועדה לא תאפשר להאריך את התקופה, או לחילופין תאפשר לשר לשקול את השיקולים שהוא רוצה במשך 9 חודשים אבל תבקש להקפיא, לא להוסיף אנשים נוספים למאגר.

<עירית וייסבלום: קודם כול, אנחנו במסגרת החוק, חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע.

<עירית וייסבלום: אנחנו חיים מכוח החוק.

<עירית וייסבלום: שאלות רבות נשאלו פה.

<עירית וייסבלום: החוק כרגע במתכונתו הקיימת, עד שהוא לא ישונה לא נוכל לאמץ את מסקנות הוועדה המייעצת ואי אפשר לשים רק תמונות פנים בלי טביעות אצבע, אי אפשר להנפיק תעודות זהות ביומטריות בלי להכליל אותן במאגר.

<עירית וייסבלום: המסגרת החוקית קיימת.

<עירית וייסבלום: גם משרד המשפטים תומך בעמדה המשפטית הזאת.

<עירית וייסבלום: דיברנו על זה ביחד בימים האחרונים.

<עירית וייסבלום: אין דרך לפי החוק הקיים לקבל החלטה שהיא לא אחת משלוש ההחלטות שנקובות בחוק: או להחיל את החוק, מלא או בהדרגה; או להאריך את תקופת המבחן.

<עירית וייסבלום: כל דבר אחר מחייב שינוי חוק.

<עירית וייסבלום: אם הולכים לשינוי חקיקה אז יש מי שאומר שאפשר לעשות את זה בשעתיים או בעשרים-וארבע שעות.

חיים ילין: זה לא מישהו.

חיים ילין: מישהו שלמד שאפשר לעשות את זה.

חיים ילין: אל תאשימי אותי.

חיים ילין: חוויתי "לילה לבן".

<עירית וייסבלום: אני רוצה להסביר את המשמעויות מבחינת מה שרשות האוכלוסין עושה ביום שאחרי.

<עירית וייסבלום: תקופת המבחן מסתיימת ב-29 ביוני.

<עירית וייסבלום: ב-30 ביוני אם תקופת המבחן לא תוארך אני חושבת, ואת זה הוועדה צריכה לשקול, יהיה פה נזק למאות אלפי תושבים.

<עירית וייסבלום: יותר מ-700,000 תושבים התנדבו והסכימו להיות במאגר ולקבל תיעוד חכם.

<עירית וייסבלום: המשמעות היא זו: במעברי הגבול היום בעלי התיעוד הביומטרי, הדרכונים, עוברים במעבר אוטומטי בתהליך קצר ויעיל.

<עירית וייסבלום: אני רוצה לשים את הדברים על השולחן.

ניסן סלומינסקי: אני מבקש שאף אחד לא יפריע.

צחי הנגבי: אל תתווכחי איתם.

<עירית וייסבלום: אני שמה על השולחן והוועדה תחליט.

דב חנין: מה יקרה להם?

<עירית וייסבלום: מה יקרה להם?

<עירית וייסבלום: זה אומר שבמקום לעבור בהליך של שניות ספורות הם יצטרכו לעמוד בתור של בקרי הגבול.

תמר זנדברג: מה פתאום?

תמר זנדברג: לי יש מעבר.

תמר זנדברג: אל תטעי את הוועדה.

צחי הנגבי: אני מבקש לא להגיב.

<עירית וייסבלום: אני אומרת עובדות.

<עירית וייסבלום: אני לא מתווכחת.

צחי הנגבי: אני מבקש לא להתווכח עם חברי הכנסת.

<עירית וייסבלום: אם יורשה לי להמשיך, בבקשה.

צחי הנגבי: רבותי, אפסיק את מתן התשובות ונעבור להצבעה.

צחי הנגבי: אם אתם לא רוצים תשובות לא יהיו תשובות.

צחי הנגבי: תכבדו את האנשים ואל תגידי "אל תטעי את הוועדה".

<עירית וייסבלום: יותר מ-500,000 תושבים הנפיקו דרכונים ביומטריים.

<עירית וייסבלום: אני רוצה לעשות אבחנה – הציבור לא כל כך מכיר את האבחנה – בין המעבר של רשות שדות התעופה, שהן עמדות שפעמים רבות תקוּלוֹת, הן לא מעבירות בזמן מהיר.

<עירית וייסבלום: אנחנו מדברים על מעברי גבול שלנו, על קיוסקים אוטומטיים שקוראים את הדרכון, משווים את טביעת האצבע של האדם לדרכון ועושים את המעבר בצורה מהירה ואוטומטית, לא צריך לעמוד בתור לבקרי הגבול.

<עירית וייסבלום: זה דבר אחד.

<עירית וייסבלום: כל בעלי תעודות הזהות, יותר מ-600,000 בעלי תעודות זהות ביומטרית, לא יוכלו בהינתן מצב של אובדן תעודת הזהות או צורך אחר להחליף תעודת זהות, למשל עם שינוי שם משפחה צריך להחליף תעודת זהות.

<עירית וייסבלום: כל מי שיצטרך לבוא ללשכות והוא התנדב והסכים ורצה תיעוד ביומטרי, מהיום במשך תקופת ההשעיה או ההתליה, תקראו לזה איך שתקראו, יצטרך לחזור לתיעוד הישן.

<עירית וייסבלום: אדם רצה תיעוד חדש, הסכים להיות במאגר אבל במשך התקופה הזאת הוא יצטרך לחזור לתעודה הישנה.

<עירית וייסבלום: אני חושבת שרוב האנשים פה לא רוצים להחזיר את אלה שכבר כן קיבלו תעודות חכמות למצב של תעודות ישנות.

<עירית וייסבלום: גם הממונה והוועדה קבעו שאין צורך להחזיר את המדינה למצב של תיעוד ישן.

<עירית וייסבלום: הרעיון הוא לעבור מהר ככל הניתן לתיעוד חדש.

תמר זנדברג: האם יצאנו לפיילוט מתוך ידיעה ברורה שלכם שמהפיילוט עוברים למצב הסטטוטורי?

תמר זנדברג: כי אחרת לא ברור.

תמר זנדברג: הרי פיילוט משמעותו פיילוט, אולי הוא לא טוב, אולי הוא לא ימשיך.

תמר זנדברג: את לא יכולה להגיד לנו שנגיע למצב ש"אוי ואבוי מה יהיה".

חיים ילין: הנוחות שאת מדברת עליה, אנחנו צריכים להתמודד עכשיו מול אנשי המקצוע.

חיים ילין: אני מנסה להסביר, באיזה שלב בחיים את צריכה לעשות טוב לאנשים ולעם, לנהל את העסק בצורה מקצועית.

חיים ילין: אתם דורשים מאתנו לקבל החלטות מנוגדות כנראה לעמדות של אנשי המקצוע שיושבים שם.

חיים ילין: זה אומר שהפוליטיקה צריכה לנצח את המקצוענות.

<קריאה: זה לא אנשי המקצוע.

חיים ילין: אז תסבירו כי אני כבר מבולבל.

חיים ילין: אם 7 שנים האנשים האלה אומרים לא ואתם ממשיכים להגיד כן אז מי פה הצודק?

<עירית ויסבלום: אני רוצה להבהיר שהחל ב-30 ביוני, בהינתן שאין צו שמאריך את תקופת המבחן, רשות האוכלוסין וההגירה לא מנפיקה יותר תיעוד חכם.

<עירית ויסבלום: כל מי שצריך הנפקה, גם חדשים וגם ישנים, חוזר לתעודות ולדרכונים "טיפשים".

חיים ילין: זה המחיר.

חיים ילין: 5 דקות בתור בשדה התעופה.

חיים ילין: הבנתי.

צחי הנגבי: זה המחיר למי שתומך, וזה מחיר בלתי נסבל למי שמתנגד.

אורי מקלב: אל תתיימרו לומר שאתם רק שכנעתם.

אורי מקלב: אתם הכרחתם אנשים לעשות תיעוד ביומטרי.

אורי מקלב: בואו נגיד את האמת.

אורי מקלב: נפגשתי עם צעירים רבים שהסבירו לי איך שכנעו אותם בכוח לעשות תעודות ביומטריות.

אורי מקלב: יש לך הסבר מדוע מי שהנפיק תעודת זהות והסכים לתעודת זהות ביומטרית חייב גם להנפיק דרכון ביומטרי?

אורי מקלב: אמרתם את זה מראש?

אורי מקלב: הוא חייב, אתם הכרחתם.

אורי מקלב: אביא לוועדה אנשים שיספרו שחייבו אותם, לא הסכימו אחרת, על ציר הזמן שהם ידעו שהם לא יכולים לנסוע לחוץ לארץ.

אורי מקלב: אתם מחייבים.

אורי מקלב: זה הנתון.

יעל גרמן: - - -

אורי מקלב: כרגע לא מחייבים ולא יכול להיות שמי שהסכים לתעודת זהות ביומטרית מחייבים אותו גם בדרכון ביומטרי.

צחי הנגבי: רבותי, יש פה חברי כנסת שצריכים ללכת.

צחי הנגבי: התחייבתי שההצבעה תהיה ב-18:15.

צחי הנגבי: יש לאנשים עיסוקים.

צחי הנגבי: אני נותן עוד 5 דקות בלבד לעוד תשובות.

צחי הנגבי: יש מי שרוצה להשיב?

<גון קמני: אנסה לתת טיפה סימטריה.

<גון קמני: נוצר פה דיון א-סימטרי לחלוטין.

<גון קמני: חברי הכנסת הציגו כאן שאלות.

צחי הנגבי: תציג את עצמך.

<גון קמני: אני ראש הרשות הביומטרית.

<גון קמני: חברי הכנסת הציגו פה שאלות טובות מאוד, ברובן מתבססות על דוח מבקר המדינה, אז אענה, ברשותכם, כמה מילים על זה.

<גון קמני: נעשה פה סדר רגע.

<גון קמני: יושבים פה חברי הכנסת.

<גון קמני: יושבת פה קבוצה שמציגה את עצמה כקבוצת מתנגדי המאגר – אלה לא מומחים, אלה מתנגדי המאגר.

צחי הנגבי: לא להגיב.

<קרין נהון: זה פגיעה באמינות.

<קרין נהון: אנחנו לא מומחים?

<קרין נהון: הרי זה המקצוע שלנו.

<קרין נהון: על מה אתה מדבר?

<קרין נהון: תתבייש לך.

צחי הנגבי: אני מבקש מהסדרנים להוציא את כל מי שצועק.

שלי יחימוביץ': בקיצור, אתה מומחה רק אם אתה תומך במאגר הביומטרי.

<גון קמני: לא אמרתי לא מומחים.

צחי הנגבי: כל מי שמדבר שלא ברשות אני מבקש מהסדרנים להוציא אותו.

<גון קמני: אמרתי: לא נכנה אותם מומחים.

<גון קמני: נכנה אותם קבוצת המתנגדים למאגר.

צחי הנגבי: בסדר, אני מתנצל בשמו, אתם מומחים מספר אחת.

תמר זנדברג: תתרכז בלענות על השאלות.

<גון קמני: נתנו פה חצי שעה לכולם להתבטא.

<גון קמני: אני מבקש שייתנו לנו 5 דקות להציג את העמדה של התמיכה במאגר.

<גון קמני: הרבה שאלות טובות התבססו פה על דוח מבקר המדינה.

<גון קמני: אני רוצה להבהיר בקצרה.

<גון קמני: לפני הדיון פה ביקשנו מנציג מבקר המדינה להצטרף לכאן היום.

<גון קמני: היה פה חצי שעה שיח מאוד שלילי.

<גון קמני: אני רוצה להציג את הצד המאוזן, הצד שמדבר על בדיקה שנערכה, בדיקה מלאה ומהימנה למאגר.

<גון קמני: רבות מן השאלות פה התבססו על דוח מבקר המדינה.

<גון קמני: ביקשנו מנציג מבקר המדינה להגיע לכאן.

<גון קמני: למה?

<גון קמני: כל מה שהוצג בכותרות כליקויים חמורים במאגר הביומטרי, ליקויים מהותיים במאגר הביומטרי, כישלון מקיר אל קיר, זה הוצג בכותרות – זה לא דוח מבקר המדינה.

<גון קמני: ישבתי הבוקר בראיון עם נציג מבקר המדינה, מנהל האגף שניהל את הביקורת.

<גון קמני: דוח מבקר המדינה העלה פערים וממצאים נכונים לאמצע תקופת המבחן, כפי שאמר קודם חבר הכנסת דיכטר.

<גון קמני: הוא צילם מצב של תקופת מבחן, שאומר: חלק מן הדברים עדיין לא מולאו.

<גון קמני: מבקר המדינה אומר: צילמתי ב-2014 תמונת מצב.

<גון קמני: אנחנו מבהירים פה בצורה מפורשת, והבהרנו את כל זה גם למבקר המדינה, כלל הממצאים שעלו בביקורת מבקר המדינה טופלו.

<גון קמני: כלל הממצאים – זה לא ממצאים שהועלו גם על-ידי מבקר המדינה, אלה ממצאים שבתוכנית העבודה של הרשות, והם טופלו.

<גון קמני: זה לנושא דוח מבקר המדינה.

<גון קמני: לנושא אבטחת המידע – עלה כאן הרבה חשש מדליפת המאגר ואבטחת מידע של המאגר.

<גון קמני: מבקר המדינה לא נדרש לסוגיית אבטחת המידע במאגר ולא נגע בה, וגם לא נגע בסוגיית נחיצות המאגר.

<גון קמני: הוא מבהיר ומצהיר על כך, והסביר את זה גם הבוקר.

<גון קמני: סיכום קצרצר.

<גון קמני: ההנחות שעליהן התבססו, שהוספת אנשים למאגר זה דבר מסוכן מאוד, הן בבסיסן הנחות לא נכונות.

<גון קמני: המאגר מפוקח על-ידי שב"כ.

<גון קמני: יכול לקום פה נציג שב"כ ולהגיד בקולו שהשב"כ שבע רצון מרמת אבטחת המאגר.

<גון קמני: אין מצב ולא יהיה כל מצב של הוצאת נתונים מהמאגר.

<גון קמני: העניין הזה עם חברות גיבוי ואחרות – אין הוצאת נתונים מן המאגר.

דב חנין: גם ה-NSA בארצות-הברית היו בטוחים בזה לפני סנודן.

דב חנין: קראת הרי מסמכים ש"ויקיליקס" פרסמו.

דב חנין: הסעודים היו בטוחים ששום דבר מזה לא ייצא.

<גון קמני: איבדנו את הקשב אז אעצור פה.

צחי הנגבי: חשוב שנבין כמה דברים להמשך.

צחי הנגבי: בואו נוריד קצת את המתח.

צחי הנגבי: ראשית, הוועדה הזאת תמשיך ללוות ב-9 החודשים, או בכל מועד אחר שייקבע, את העשייה של כלל הגופים ותשאל את כל השאלות ותיכנס לעובי הקורה.

צחי הנגבי: מתוקף הרצון הזה היא קמה ובחודשים האחרונים, למעשה כמעט בשנה האחרונה, בגלל הבחירות וכולי, היא לא הייתה קיימת.

צחי הנגבי: אז אנא אל תרגישו שהיא נעלמת היום.

צחי הנגבי: להיפך, היא תישאר עם היד על הדופק בכל נושא ונושא.

צחי הנגבי: זה גם לא יהיה תחת המתח של צורך בהצבעה בעוד כמה דקות ולכן נוכל להיכנס לפרטים.

צחי הנגבי: גם המצדדים לדעתי יש להם את הספקות שלהם ואת הסייגים שלהם.

צחי הנגבי: אני יודע כמי שבא לפה מקרב חברי ועדת המשנה למודיעין, שהיא חלק מן הוועדה המשותפת, שגם במערכת הביטחון יש הרבה שאלות, הרבה הסתייגויות, הרבה ספקות וגם הרבה הבנות לגבי היתרונות.

צחי הנגבי: לכן אנחנו נלווה את זה בצורה מאוד-מאוד יסודית, הרבה יותר מאשר בדיון היום, ובפחות לחץ.

צחי הנגבי: עכשיו לעניין ההצבעה.

צחי הנגבי: ההצבעה היא על אישור או אי אישור הצו, כך אנחנו מבינים.

צחי הנגבי: היועצת המשפטית נירה לאמעי-רכלבסקי קבעה, והקביעה שלה גם הגיונית, שנעשה הצבעה אחת של כלל החברים בוועדות, כי כך גם החוק מנוסח, שמתכנסת ועדה שמורכבת משתי הוועדות.

אורי מקלב: כמה חברים יש בסך הכול בשתי הוועדות?

צחי הנגבי: מיד אקרא את שמות החברים.

צחי הנגבי: דורית ואג תהיה עם יד על הדופק לראות כל דבר שאנחנו עושים, שלא ניפול.

צחי הנגבי: החברים מוועדת המשנה למודיעין של ועדת החוץ והביטחון הם חבר הכנסת אבי דיכטר ואני.

צחי הנגבי: שנינו בעלי זכות הצבעה.

תמר זנדברג: בוועדה המשותפת מי שחבר ולא נמצא כאן לא יכול להצביע?

צחי הנגבי: לא.

צחי הנגבי: גם בקואליציה לא כולם נמצאים.

שלי יחימוביץ': אי אפשר להחליף חבר ועדה משותפת?

צחי הנגבי: לא, היא ועדת משנה, היא לא ועדה משותפת, ועדת משנה של ועדת החוץ והביטחון.

צחי הנגבי: יש 9 חברים לוועדה המשותפת בראשות ניסן סלומינסקי.

צחי הנגבי: נקרא את שמותיהם.

מיקי רוזנטל: אותם כן אפשר להחליף.

דב חנין: כן, היא ועדה משותפת.

צחי הנגבי: את זה דורית ואג מבררת עכשיו.

<דורית ואג: אני קוראת את שמותיהם של מי שרשאי להצביע: ניסן סלומינסקי, בני בגין.

צחי הנגבי: אנחנו לא מדברים על ועדת החוקה, חוק ומשפט.

צחי הנגבי: תני לי להמשיך ואת תהיי עם יד על הדופק.

צחי הנגבי: אני קורא את שמות החברים בוועדה המשותפת.

שלי יחימוביץ': שבאופן ברור אי אפשר להחליף את חבריה?

צחי הנגבי: תיכף נקבל את התשובה לזה מדורית ואג.

צחי הנגבי: ניסן סלומינסקי נמצא פה, ענק ברקו נמצאת פה, יואב בן צור נמצא פה, דוד אמסלם נמצא פה, דני עטר – כרגע מבררים האם מישהו מסיעתו יכול להחליף אותו, תמר זנדברג נמצאת פה, אורי מקלב נמצא פה, חיים ילין נמצא ודב חנין נמצא.

צחי הנגבי: כלומר, יש פה 8 מתוך 9 אנשים שזכאים להצביע ואחד שתיכף נראה אם ניתן להחליף אותו.

<דורית ואג: אפשר.

<דורית ואג: על-פי היועצת המשפטית סיגל קוגוט אפשר להחליף חבר.

צחי הנגבי: יש פה מישהו מהמחנה הציוני שיכול להחליף את דני עטר?

שלי יחימוביץ': רויטל סויד תחליף את דני עטר.

שלי יחימוביץ': מיקי רוזנטל ואני נחליף את החברים מוועדת החוקה, חוק ומשפט.

<דורית ואג: אחד מכם יחליף את דני עטר.

מיקי רוזנטל: שלי יחימוביץ תחליף את דני עטר.

צחי הנגבי: כרגע יש לנו שניים מוועדת החוץ והביטחון ועוד תשעה, 11 חברים כרגע רשאים להצביע.

צחי הנגבי: בסוף צריך שהקולות יתאימו למעטפות שאנחנו נוציא בהצבעה חשאית.

צחי הנגבי: עכשיו נקרא את שמות חברי ועדת החוקה חוק ומשפט שזכאים להצביע: ניסן סלומינסקי לא רלוונטי כבר כי הוא מצביע, את בני בגין מחליף אורן חזן, דוד ביטן מחליף את נורית קורן, ענת ברקו כבר מצביעה אז היא לא רלוונטית, רויטל סויד נמצאת, מיקי רוזנטל מחליף את ציפי לבני, אוסמה סעדי לא נמצא פה, אי אפשר להחליף אותו, יעל גרמן נמצאת, מאיר כהן – אי אפשר כבר להחליף אותו, אין מישהו מסיעתו, הוא כבר מצביע.

צחי הנגבי: זה בסדר, גם לנו יכולים להביא עוד אנשים.

צחי הנגבי: אין מה לעשות.

יעל גרמן: אי אפשר שאותו אדם שחבר בשתי ועדות יצביע פעמיים?

ניסן סלומינסקי: לא.

ניסן סלומינסקי: הקואליציה הפסידה הרבה יותר בזה.

צחי הנגבי: בואו נתקדם.

צחי הנגבי: התשובה היא לא.

צחי הנגבי: יפעת שאשא ביטון מחליפה את מיכאל אורן, את אורי מקלב לא צריך להחליף, זהבה גלאון מחליפה את מיכל רוזין.

צחי הנגבי: יש לנו 6 מצביעים נוספים מלבד ה-11 שהיו.

יעל גרמן: אדוני היושב-ראש, אני מבקשת לדעת מדוע חיים ילין לא יכול להחליף בוועדת החוקה חוק ומשפט את מאיר כהן.

צחי הנגבי: כי יש לו כבר זכות הצבעה.

צחי הנגבי: גם ענת ברקו יכולה להצביע פעמיים וגם יואב בן צור יכול להצביע פעמיים.

ניסן סלומינסקי: ענת ברקו לא יכולה להצביע פעמיים ואנחנו שנינו לא יכולים להצביע פעמיים.

יעל גרמן: - - -

צחי הנגבי: לי אין בעיה, אם את רוצה, זה מוסיף עוד שלושה קולות לקואליציה.

יעל גרמן: מיקי לוי יכול להחליף את- - -

צחי הנגבי: אני מתחיל בהצבעה.

צחי הנגבי: אני עובר אחד-אחד וכל אחד אומר אם הוא בעד או נגד אישור הצו.

צחי הנגבי: אני לא מתווכח.

צחי הנגבי: אנחנו בהצבעה.

צחי הנגבי: לא נחכה למיקי לוי.

צחי הנגבי: ניסן סלומינסקי לא מצביע פה, בני בגין.

יעל גרמן: איזו הצבעה זאת?

צחי הנגבי: זה הצבעה בעד או נגד.

תמר זנדברג: באיזו ועדה?

צחי הנגבי: זה כל הוועדות ביחד.

תמר זנדברג: צריך שתי הצבעות נפרדות.

ניסן סלומינסקי: היועצת המשפטית של הוועדה אומרת שלא.

ניסן סלומינסקי: הלוואי והיו שתי הצבעות נפרדות.

שלי יחימוביץ': הצבעה נפרדת על הוועדה המשותפת והצבעה נפרדת על- - - ?

יעל גרמן: אני רוצה להבין מי מצביע.

צחי הנגבי: אני מסביר לך.

צחי הנגבי: קראתי קודם בדיוק את השמות של כל מי שמצביע, 16 אנשים.

יעל גרמן: הכול בהצבעה אחת?

צחי הנגבי: הצבעה אחת לכולם.

זהבה גלאון: למה?

זהבה גלאון: אנחנו רוצים להבין.

צחי הנגבי: אתם לא רוצים שתהיה הצבעה?

צחי הנגבי: אני יכול למשוך את זה גם שעתיים.

זהבה גלאון: אנחנו רוצים להבין למה זה הצבעה אחת ולא שתיים.

חיים ילין: חבר'ה, תקשיבו, אני הולך ואז אנחנו מפסידים.

חיים ילין: אני חייב ללכת.

תמר זנדברג: אנחנו רוצים לדעת אם מה שעושים פה חוקי או לא.

צחי הנגבי: אני קורא את הצו ועליו צריך להצביע.

צחי הנגבי: צו הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תקופת מבחן) (תיקון), התשע"ה-2015 "בתוקף סמכותי לפי סעיף 41(5) לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009 (להלן – החוק), בהתייעצות עם שר המשפטים, בהסכמת שר האוצר, באישור ועדת השרים ליישומים ביומטריים, באישור ועדה של הכנסת כאמור בסעיף 41(4) לחוק ובאישור הכנסת, אני מצווה לאמור:" אומרת היועצת המשפטית של הוועדה שהמושג "ועדה של הכנסת כאמור בסעיף 41(4) לחוק" הוא הוועדה המשותפת והוועדה ליישומים ביומטריים, הן ביחד מהוות את המושג "ועדה של הכנסת".

צחי הנגבי: לכן הוועדה הזאת של הכנסת, שזה אנחנו, מצביעה.

צחי הנגבי: לכן אדם לא יכול להצביע פעמיים אם הוא חבר בשתי הוועדות, כמו בכנסת.

צחי הנגבי: אני לא נותן יותר לאף אחד לדבר.

צחי הנגבי: זו ההחלטה שלי כיושב-ראש.

תמר זנדברג: יש כאן חוות דעת משפטית שהחוק מחייב שתי הצבעות.

צחי הנגבי: אני פעלתי על-פי חוות הדעת המשפטית.

צחי הנגבי: לא אתן לך להמשיך.

צחי הנגבי: אני קורא אותך לסדר פעם ראשונה.

צחי הנגבי: אני בתוך הצבעה.

צחי הנגבי: סעיף 1 – תיקון סעיף 13 "האמור בסעיף 13 לצו הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תקופת מבחן), התשע"א-2011 יסומן (א) ואחריו יבוא: "(ב) על אף האמור בסעיף קטן (א), צו זה יוארך עד יום כ"א באדר ב' התשע"ו (31 במרס 2016).

צחי הנגבי: "" על הצו חתום סילבן שלום, שר הפנים.

צחי הנגבי: על זה מצביעים בעד או נגד.

צחי הנגבי: אני מתחיל בשמות של חברי הוועדה, אחד אחרי השני.

זהבה גלאון: אפשר התייעצות סיעתית?

צחי הנגבי: לא.

זהבה גלאון: אנחנו מבקשים התייעצות סיעתית.

צחי הנגבי: אי אפשר במהלך ההצבעה התייעצות סיעתית.

צחי הנגבי: טעיתם, לא הספקתם קודם.

זהבה גלאון: אמרתי את זה עוד לפני ההצבעה.

צחי הנגבי: לא הספקתם קודם.

צחי הנגבי: זהבה גלאון – נגד אורן חזן – בעד יפעת שאשא-ביטון – בעד יואב בן צור – בעד דב חנין – נגד מיקי רוזנטל – נגד שלי יחימוביץ – נגד אבי דיכטר – בעד יעל גרמן – נגד תמר זנדברג – נגד רויטל סויד – נגד דוד אמסלם – בעד דוד ביטן – בעד חיים ילין – נגד צחי הנגבי – בעד ענת ברקו – בעד אורי מקלב – בעד ניסן סלומינסקי – בעד מיקי לוי (מחליף את מאיר כהן) – נגד

צחי הנגבי: בעד – 10

צחי הנגבי: נמנעים – אין צו הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תקופת מבחן) (תיקון), התשע"ה-2015, אושר.

צחי הנגבי: בעד 10, נגד 9.

צחי הנגבי: הצו אושר.

צחי הנגבי: הישיבה נעולה.